**PIRKIMO SUTARTIS**

AB Lietuvos paštas(toliau – Užsakovas), juridinio asmens kodas 121215587, atstovaujama , veikiančios pagal , ir UAB DOLTEKA, (toliau – Vežėjas), juridinio asmens kodas 300776430, atstovaujama , veikiančio (-ios) pagal , toliau kartu vadinamos Šalimis, o kiekviena atskirai – Šalimi, sudaro šią Pirkimo sutartį (toliau – Sutartis):

**I. SUTARTIES DALYKAS**

* 1. Šia Sutartimi Vežėjas įsipareigoja Užsakovui užsakius teikti siuntų surinkimo ir pristatymo paslaugas (toliau – paslaugos), kurios detalizuotos Sutarties 2 priede „Techninė specifikacija“, o Užsakovas įsipareigoja už jam tinkamai ir laiku suteiktas paslaugas sumokėti Vežėjui Sutartyje numatytomis sąlygomis, laiku ir tvarka.

**II. BENDROSIOS NUOSTATOS**

2.1. Šioje Sutartyje vartojamos sąvokos:

**Vežėjas** – bendrovė, įregistruota įstatymų nustatyta tvarka ir turinti teisę vežti Siuntas (krovinius).

**Pakuotė** – vienas tinkamai supakuotas ir paženklintas vienetas, turintis vieną Siuntos žymą.

**Siunta** – vieno Siuntėjo vienam Gavėjui siunčiama viena ar kelios pakuotės, įvardintos viename Siuntos perdavimo dokumente.

**Nestandartinė siunta –** siunta, kurios bent vienos pakuotės kraštinės matmuo yra didesnis nei 1,5 metro.

**Siuntėjas** – juridinis arba fizinis asmuo, kuris pateikia tinkamai paruoštą Siuntą pristatyti jo nurodytam Gavėjui.

**Gavėjas** – asmuo, kuris yra nurodytas Siuntos žymoje kaip asmuo, turintis teisę atsiimti Siuntą.

**Siuntų** **vežimo dokumentai** – Užsakovo, Siuntėjo, Vežėjo ir / arba valstybės institucijų nustatyti Siuntas lydintys dokumentai.

**PDA** – duomenų kaupiklis, delninis kompiuteris, planšetė ar kitas įrenginys.

**LPDC** –duomenų centras, užsakovo IT sistema, kurioje fiksuojami visi su siuntomis susiję įvykiai.

**Siuntos žyma** – prie Siuntos tvirtinama nustatytos formos žyma, kurioje nurodytas Siuntos Siuntėjo ir Gavėjo vardai, pavardės / pavadinimai, adresai, mobilaus telefono numeriai ir / ar el. pašto adresai.

**Logistikos centras (gali būti vadinama LC)** – patalpa, kurioje Užsakovo Siuntos perkraunamos, rūšiuojamos, skenuojamos, saugomos.

**Stopas** – sėkmingas Siuntėjo / Gavėjo aplankymas, jis skaičiuojamas tada, kai kurjeriui pavyksta atitinkamai iš jo paimti / jam pristatyti Siuntą.

**SST** – Užsakovo siuntų savitarnos terminalas.

**B2B stopas**- sėkmingai aplankytas juridinis klientas.

**B2C stopas**- sėkmingai aplankytas fizinis klientas.

**NPL paslauga**- siuntos pristatymas gavėjui iki arba nuo nurodyto laiko.

**Pristatymo šeštadienį (P6) paslauga**- kai užsakyta siuntos pristatymo šeštadienį paslauga.

**Krovos darbų paslauga (KD)-** užsakyta kliento paslauga, kai bendras siuntos svoris viršija 30 kg, bet nei viena siuntos pakuotė neviršija 30 kg.

**Užnešimo paslauga (KD+)-** kai bendras siuntos svoris viršija 30 kg, ir bent viena siuntos pakuotė viršija 30 kg.

**AL paslauga**- kai iš gavėjo paimami lydintieji siuntą dokumentai.

**COD paslauga**- kai užsakyta paimti iš siuntos gavėjo pinigus.

**III. ŠALIŲ PAREIGOS IR TEISĖS**

3.1. Teikdamas paslaugas, Vežėjas įsipareigoja:

* + 1. Vadovautis Lietuvos Respublikos civiliniu kodeksu, Lietuvos Respublikos pašto įstatymu, Lietuvos Respublikos kelių transporto kodeksu, Krovinių vidaus vežimo kelių transportu taisyklėmis, kitais įstatymais ir teisės aktais, griežtai laikytis Užsakovo procedūrų ir kitų Užsakovo patvirtintų dokumentų (toliau – Užsakovo procedūros), reglamentuojančių Sutartyje įvardintų paslaugų teikimą.
    2. Vykdyti Užsakovo nustatytus paslaugos teikimo rodiklius:
       1. Visas Siuntas, gautas darbo dieną, pristatyti tą pačią darbo dieną, išskyrus atvejus, kai konkrečių Siuntų nepristatymas yra suderintas su Gavėjais ir / ar Siuntėjais ir turi aiškias atžymas apie tai LPDC.
       2. Visas Siuntas iš Siuntėjų paimti tą pačią darbo dieną, kurią Vežėjas gavo iškvietimą LPDC, išskyrus atvejus, kai konkrečių Siuntų nepaėmimas yra suderintas su Siuntėjais ir turi aiškias atžymas apie tai LPDC.
       3. Surinkti ir pristatyti Siuntas į / iš SST Užsakovo nurodytais laikais. Siuntos į SST pristatomos ne mažiau kaip 2 kartus per diena išlaikant 6 valandų intervalą Vilniaus miesto ribose (4 valandų intervalą už Vilniaus miesto ribų).
       4. Pristatant/surenkant siuntas į/iš terminalo Vežėjas įsipareigoja patikrinti ar atidarytose dėžutėse nėra paliktų popierinių atliekų (jeigu randamos-išimti ir išmesti).
       5. Visas Siuntas su šeštadienio pristatymo paslauga, paženklintas atžyma P6 ant Siuntos žymos ir / ar specialiuoju lipduku „Pristatyti šeštadienį“, pristatyti Gavėjams tą patį šeštadienį, kai Siuntos yra gautos į LC.
       6. Vykdyti kitus Sutartyje įvardintų kokybiškų paslaugų vykdymą kontroliuojančius rodiklius.
    3. Priimti LC paruoštas įteikti Siuntas, jas lydinčius dokumentus, paruošti Siuntas išvežti.
    4. Užsakovo procedūrose ir šioje Sutartyje nustatyta tvarka pristatyti ir perduoti (įteikti) Gavėjui Siuntą.
       1. Įteikiant Siuntą Gavėjui, reikalauti ir užtikrinti, kad priimantis Siuntą asmuo specialiame dokumenteįskaitomai įrašytų savo pareigas (jei Gavėjas yra juridinis asmuo), vardą, pavardę, pristatymo laiką ir pasirašytų; jei specialaus dokumento nėra, kurjeris PDA įveda Siuntos gavėjo vardą, pavardę, o Siuntos gavėjas pasirašo.
       2. Siunta laikoma pristatyta, kai Gavėjas priima Siuntą ir tinkamai pasirašo PDA.
    5. Užsakovo procedūrose ir šioje Sutartyje reglamentuojama tvarka ir laiku paimti iš Siuntėjo siųsti paruoštas Siuntas bei jas lydinčius dokumentus.
    6. Nustatyta tvarka atliekant tarpmiestinį pervežimą iš LC į kitą LC, paruošti Siuntas tokiam pervežimui, taip pat ir šių Siuntų dokumentus bei Siuntų vežimo dokumentus.
    7. Gavęs Užsakovo nurodymą bei įgaliojimą, surinkti grynuosius pinigus už Užsakovo suteiktas paslaugas ir / ar Siuntas.
    8. Savo jėgomis surinktus grynuosius pinigus pervesti į Užsakovo nurodytą sąskaitą arba perduoti Užsakovo nurodytam darbuotojui ar Užsakovo nurodytai inkasavimo bendrovei pinigų surinkimo dieną, bet ne vėliau kaip iki kitos dienos 12.00 val.
    9. Savo jėgomis ir lėšomis Siuntas pakrauti į transporto priemones, taip pat ir iškrauti iš transporto priemonių, užtikrinant jų saugumą.
    10. Savo jėgomis ir lėšomis Siuntų transportavimo ir apdorojimo metu užtikrinti jų saugumą.
    11. Nedelsiant informuoti Užsakovą apie nenumatytas aplinkybes, galinčias sukliudyti pristatyti / paimti Siuntas laiku, bei neatidėliojant imtis visų priemonių kliūtims pašalinti.
    12. Užtikrinti teikiamų paslaugų kokybę, atitinkančią Sutarties ir Užsakovo procedūrų reikalavimus.
    13. Paslaugoms teikti naudoti techniškai tvarkingas, paslaugoms teikti pritaikytas transporto priemones, atitinkančias Sutarties 2 priede išdėstytus reikalavimus. Vežėjas savo jėgomis ir lėšomis atlieka transporto priemonių techninį aptarnavimą, remontą, jas aprūpina eksploatacinėmis ir kitomis reikiamomis medžiagomis, degalais bei kita reikiama įranga. Vežėjas savo jėgomis ir lėšomis visus su transporto priemone, jos eksploatavimu susijusius mokesčius moka, taip pat ir jas draudžia.
    14. Savo jėgomis ir lėšomis paruošti savo darbuotojus kvalifikuotai ir profesionaliai vykdyti Sutartimi priimtus įsipareigojimus bei aprūpinti juos visomis jų kasdieniam darbui reikalingomis priemonėmis, įskaitant, bet neapsiribojant, transporto priemone, kanceliarinėmis prekėmis, geriamuoju vandeniu, iš Užsakovo gauta įranga / turtu.
    15. Užtikrinti, kad vykdant Sutartį Vežėjo darbuotojai laikytųsi Lietuvos Respublikos teisės aktais nustatytų darbų saugos ir priešgaisrinės saugos reikalavimų.
    16. Pasirašant perdavimo-priėmimo aktus priimti Sutartimi priimtų įsipareigojimų vykdymui reikalingą Užsakovo įrangą / turtą.
        1. Be Užsakovo išankstinio raštiško leidimo neperduoti gautos iš Užsakovo įrangos / turto naudotis trečiajam asmeniui.
        2. Užsakovo perduotą įrangą / turtą saugoti ir naudoti / eksploatuoti laikantis visų priešgaisrinės saugos, sanitarinių, techninių bei darbuotojų saugos ir sveikatos bei kitų reikalavimų.
        3. Užsakovo perduotą įrangą / turtą naudoti išimtinai tik šia Sutartimi priimtiems įsipareigojimams vykdyti.

3.1.17. Savo jėgomis ir lėšomis pravesti mokymus savo darbuotojams vagysčių prevencijos tema bei pateikti tai įrodančius dokumentus Perkančiojo subjekto atstovui prieš pradedant šiems darbuotojams teikti paslaugas.

3.1.18. Nedelsiant informuoti Užsakovą apie visus padarytus Užsakovo procedūrų bei šioje Sutartyje įvardintų reikalavimų pažeidimus.

3.1.19. Išnagrinėti Užsakovo pateiktą pretenziją bei raštu pateikti motyvuotą atsakymą ne vėliau kaip per 3 (tris) darbo dienas nuo pretenzijos gavimo dienos.

3.1.20. Užsakovui pareikalavus, teikti informaciją, susijusią su Sutartyje įvardintų įsipareigojimų vykdymu.

3.1.21. Nedelsiant sudarius Sutartį pateikti Užsakovui su Užsakovo Siuntomis dirbančių Vežėjo darbuotojų ir naudojamų transporto priemonių sąrašus. Nedelsiant informuoti Užsakovą apie visus pasikeitimus, įskaitant susijusius su Sutartimi priimtų įsipareigojimų vykdymu, įskaitant, bet neapsiribojant informacijos pateikimu apie atleistus darbuotojus, ir imtis visų priemonių atleistųjų darbuotojų įgaliojimams panaikinti, Užsakovo konfidencialios informacijos saugumui užtikrinti.

3.1.22. Be išankstinio Užsakovo raštiško sutikimo nesiūlyti bei neteikti jokių paslaugų / neatlikti jokių darbų, neužsakytų pagal šią Sutartį, su Užsakovo ženklais / reklama pažymėtomis transporto priemonėmis, naudojamomis paslaugoms pagal šią Sutartį teikti. Tiek Sutarties galiojimo laikotarpiu, tiek jai pasibaigus Vežėjui draudžiama be išankstinio Užsakovo raštiško sutikimo bet kokiu būdu naudoti Užsakovo reklamą, ženklus ar ženklus, panašius į Užsakovo ženklus.

3.1.23. Griežtai laikytis Sutarties 3 priede išdėstytų konfidencialumo sąlygų, taip pat užtikrinti, kad nurodytame priede įvardintų sąlygų laikytųsi jo darbuotojai, bei prisiimti atsakomybę šiems jas pažeidus.

3.1.24. Šios Sutarties vykdymui naudojamose transporto priemonėse leisti įdiegti GPS įrangą, temperatūros sekimo įrangą, šildymo-šaldymo įrangą, apšiltinti kėbulą, jas apklijuoti Užsakovo reklama.

3.1.25. Užtikrinti, kad šios Sutarties vykdymui dirbantys darbuotojai naudotų iš Užsakovo gautas darbo uniformas. Jeigu Vežėjui perduota darbo uniforma yra prarandama arba sugadinama nepasibaigus įprastam eksploataciniam laikotarpiui, pakaitine uniforma aprūpinama Vežėjo lėšomis.

3.2. Vežėjas turi teisę:

3.2.1. Atsisakyti priimti Siuntą, jei Siuntėjas pateikia ją nesilaikydamas Užsakovo patvirtintų Siuntų vežimo Lietuvoje taisyklių, nurodytų Užsakovo tinklalapyje.

3.3. Užsakovas įsipareigoja:

3.3.1. Pateikti Vežėjui Užsakovo procedūras, kuriomis privalo vadovautis Vežėjas bei jo darbuotojai, teikiant paslaugas pagal šią Sutartį.

3.3.2. Aprūpinti Vežėją perdavimo-priėmimo akte nurodyta įranga / turtu Sutartyje įvardintiems įsipareigojimas vykdyti bei jos eksploatacinėmis medžiagomis, atlikti perduotos įrangos / turto techninį aptarnavimą, remontą, taisymą, išskyrus atvejus, kai pažeidimai / gedimai atsirado dėl Vežėjo kaltės. Vežėjas Užsakovo perduotą turtą / įrangą privalo naudoti pagal paskirtį išimtinai teikdamas Sutartyje aptartas paslaugas ir vadovautis jų naudojimosi instrukcija.

3.3.3. Operatyviai spręsti Vežėjo klausimus, kylančius dėl šioje Sutartyje įvardytų įsipareigojimų vykdymo.

3.3.6. Sumokėti Vežėjui už jo suteiktas paslaugas šios Sutarties 4 skyriuje numatytomis sąlygomis, laiku ir tvarka.

3.4. Užsakovas turi teisę:

3.4.1. Visu Sutarties galiojimo laikotarpiu vykdyti Vežėjo veiklos veiksmingumo stebėseną bei atlikti periodines patikras.

**IV. PASLAUGŲ KAINA IR ATSISKAITYMO TVARKA**

4.1. Maksimali Paslaugų kaina 1 pirkimo objekto daliai sudaro 8 954 000,00 EUR (aštuoni milijonai devyni šimtai penkiasdešimt keturi tūkstančiai eurų 00 ct).

Bendrą Paslaugų kainą sudaro:

4.1.1 Paslaugų kaina 1 pirkimo objekto daliai sudaro 7 400 000 EUR (septyni milijonai keturi šimtai tūkstančių eurų 00 ct), neįskaitant PVM;

4.1.2. Pridėtinės vertės mokestis 21 % - (PVM) 1 pirkimo objekto daliai sudaro 1 554 000,00 EUR (vienas milijonas penki šimtai penkiasdešimt keturi tūkstančiai eurų 00 ct).

4.2. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – kintamas įkainis.

4.3. Užsakovas įsipareigoja kiekvieną kalendorinį mėnesį sumokėti Vežėjui už per praėjusį kalendorinį mėnesį kokybiškai Vežėjo Užsakovui suteiktas užsakytas paslaugas, taip pat už per praėjusį kalendorinį mėnesį su Užsakovu suderintą ir faktiškai naudotą šildymo-šalymo įrangą, kurių kaina nurodyta Sutarties 1 priede.

4.5. Apmokėjimo už suteiktas paslaugas sąlygos:

4.5.1. Mokėjimas už per praėjusį kalendorinį mėnesį suteiktas paslaugas atliekamas pagal Vežėjo pateiktą teisingą PVM sąskaitą faktūrą ir Sutarties sąlygas mokėjimo pavedimu į Vežėjo Sutartyje nurodytą sąskaitą per 15 (penkiolika) kalendorinių dienų nuo teisingos PVM sąskaitos faktūros ir išsamios bei teisingos praėjusį kalendorinį mėnesį suteiktų paslaugų suvestinės gavimo dienos.

4.5.2. PVM sąskaitą faktūrą ir išsamią bei teisingą per praėjusį kalendorinį mėnesį suteiktų paslaugų suvestinę Vežėjas privalo pateikti Užsakovui kiekvieną kalendorinį mėnesį, ne vėliau kaip iki kalendorinio mėnesio 5 (penktos) darbo dienos. Pateiktoje PVM sąskaitoje faktūroje turi būti nurodytas ataskaitinis laikotarpis (kalendorinis mėnuo) ir suteiktos paslaugos (rūšis, kiekis). Mėnesinė mokama suma vežėjams perskaičiuojama savaime be atskiro papildomo rašytinio Šalių susitarimo kiekvieną kalendorinį mėnesį, atsižvelgiant į ataskaitinio mėnesio degalų kainos pokytį. 1 % degalų kainos pokytis keičia bendrą visų paslaugų kainą 0,18 procento. Pokytis fiksuojamas pagal pateikiamas Orlen Lietuva vidutines ataskaitinio mėnesio dyzelino degalų kainas. Formulė taikoma kai kuro kaina susvyruoja +- 5 proc. Kuro kainos pokytis skaičiuojamas nuo ataskaitinio mėnesio vidurkio ir [[1]](#footnote-2) lyginamas su viešojo pirkimo paskelbimo mėnesį (mėnuo skaičiuojamas nuo viešojo pirkimo paskelbimo dienos) užfiksuota vidutine kaina[[2]](#footnote-3), prieinama oficialiame Orlen Lietuva, AB (<https://www.orlenlietuva.lt/> ) internetiniame puslapyje.

Perskaičiavimo formulė:

**taikoma 1 ir 2 pirkimo objekto dalims**

𝐶\_((1−16)𝑝)=𝐶\_((1−16))\*(1+ ×0,18)

Šioje formulėje:

𝐶\_(1−16)𝑝– tai perskaičiuotas įkainis, taikomas pirmiems 16 įkainių, Eur;

𝐶\_((1−16) )– tai sutarties įkainis, Eur;

∆\_𝑡– kuro kainos pokytis, procentais;

0,18 – tai koeficientas, įvertinantis degalų kainos pokyčio įtaką kainai.

∆\_𝑡=𝑇\_2−𝑇\_1

Šioje formulėje:

𝑇\_1– viešojo pirkimo paskelbimo mėnesį (mėnuo skaičiuojamas nuo viešojo pirkimo paskelbimo dienos) užfiksuota vidutinė mėnesio Orlen Lietuva dyzelino degalų kaina, Eur;

𝑇\_2– tai vidutinė Orlen Lietuva ataskaitinio mėnesio dyzelino degalų kaina, Eur;

4.6. Kiekvieną mėnesį Sutarties 1 priede nurodyti paslaugų įkainiai gali būti pakeisti, atsižvelgiant į pasikeitusias aplinkybes:

* **Visi įkainiai perskaičiuojami be atskiro Šalių susitarimo kiekvieną kalendorinį mėnesį, priklausomai nuo atskirų kurjerių kokybės, kuri skaičiuojama kaip santykis kurjerio sėkmingai aplankytų klientų ir visų kurjeriui priskirtų siuntų kiekio, elminavus ne nuo kurjerio priklausančias priežastis, pagal šias formules:**

**taikoma 1 ir 2 pirkimo objekto dalims**

1. Kurjerio kokybė nuo 99,25 iki 99,49 % - prie visų kurjerio atliktų darbų įkainių pridedama 2,5 % Sutarties įkainio.

Šioje formulėje:

*– tai perskaičiuotas įkainis, taikomas* pirmiems *16 įkainių, Eur;*

*– tai Sutarties įkainis, Eur;*

1. Kurjerio kokybė 99,5 % arba didesnė - prie visų kurjerio atliktų darbų įkainių pridedama 5 % Sutarties įkainio.

Šioje formulėje:

*– tai perskaičiuotas įkainis, taikomas* pirmiems *16 įkainių, Eur;*

*– tai Sutarties įkainis, Eur;*

1. Kurjerio kokybė nuo 97,5 iki 98,74 % - visų kurjerio atliktų paslaugų įkainiai mažinami 2,5 % nuo Sutarties įkainio.

Šioje formulėje:

*– tai perskaičiuotas įkainis, taikomas pirmiems 16 įkainių, Eur;*

*– tai Sutarties įkainis, Eur;*

1. Kurjerio kokybė mažesnė nei 97,5 %- visų kurjerio atliktų darbų įkainiai mažinami 5 % nuo sutarties įkainio.

Šioje formulėje:

*– tai perskaičiuotas įkainis, taikomas pirmiems 16 įkainių, Eur;*

*– tai sutarties įkainis, Eur;*

4.6.1. Užsakovas pasilieka teisę netaikyti 4.6 punkto nuostatų, kai paslaugų kiekiai padidėja daugiau nei 20 % lyginant ataskaitinį mėnesį su prieš tai buvusiu.

4.6.2. Užsakovas suteikia Tiekėjui prieigas prie Užsakovo sistemų ir taip sudaro galimybę stebėti kurjerių darbo kokybę ir gauti atitinkamus duomenis.

4.7 Sutarties galiojimo laikotarpiu Sutarties 1 priede nurodyti paslaugų įkainiai (toliau – įkainiai) gali būti perskaičiuojami tokiomis sąlygomis:

a) Pirmas įkainių perskaičiavimas vykdomas ne anksčiau kaip po 6 (šešių) mėnesių nuo Sutarties įsigaliojimo;

b) Įkainiai Sutarties galiojimo laikotarpiu galės būti perskaičiuojami ne dažniau kaip vieną kartą per 6 (šešių) mėnesių laikotarpį;

c) Įkainių perskaičiavimas atliekamas jeigu Lietuvos Respublikos vartotojų kainų indekso pokytis nuo sutarties pasirašymo, arba po pastorojo kainos perskaičiavimo, pagal Lietuvos Respublikos statistikos departamento duomenis yra didesnis nei 3 (trys) procentai;

d) Įkainiai perskaičiuojami pagal žemiau pateiktą formulę:

)

C\_(1-16)p- perskaičiuotas Paslaugoms taikomas įkainis Eur;

C\_(1-16) - sutartyje numatytas Paslaugoms taikomas įkainis arba po pastorojo perskaičiavimo taikomas įkainis (jeigu įkainis perskaičiuojas ne pirmą sykį) Eur;

I - Vartojimo prekių ir paslaugų vartotojų susidaręs kainų indekso pokytis procentais nuo sutarties pasirašymo meto arba nuo pastorojo įkainų perskaičiavimo (jeigu įkainis perskaičiuojas ne pirmą sykį) proc. Šaltinis: Lietuvos Respublikos statistikos departamento rodiklių duomenų bazė <https://osp.stat.gov.lt/>;

e) Įkainių perskaičiavimą inicijuojanti Šalis turi kreipiantis raštu į kitą šalį iki einamojo mėnesio 15 dienos (praėjus 6 (šešių) mėnesių laikotarpiui nuo Sutarties įsigaliojimo dienos / paskutinio perskaičiavimo) ir turi būti atliktas ne vėliau kaip iki einamojo mėnesio pabaigos.

f) kainų perskaičiavimas pagal šią Sutartį atliekamas tik tų Paslaugų, kurios pagal Sutartį užsakomos po kainų perskaičiavimo, atžvilgiu;

g) Kainų perskaičiavimas dėl kainų lygio kitimo įforminamas Sutarties pakeitimu, pasirašomu tarp Užsakovo ir Vežėjo.

4.8. Užsakovas, už Tiekėjo sumontuotą šaldymo šildymo įrangą apmoka Tiekėjui pagal Sutarties X priede nurodytą įkainį. Jei šaldymo-šildymo įranga Tiekėjo sumontuojama 25-36 Sutarties galiojimo mėnesį, Užsakovas didina mokėtiną įkainį 40 %; jei šaldymo-šildymo įranga sumontuojama 37-48 Sutarties galiojimo mėnesį, Užsakovas didina mokėtiną įkainį 70 %, o 49-54 mėn - 100 %.

4.9. Užsakovas turi teisę vienašališkai išskaičiuoti / įskaityti iš Užsakovo Vežėjui mokėtinų sumų Vežėjo Užsakovui mokėtinas netesybų, nuostolių sumas.

4.10. Esant poreikiui, Užsakovas gali įsigyti kitų tos pačios rūšies Paslaugų, kurias teikia Vežėjas ir jos nenurodytos Techninėje specifikacijoje (toliau – Nenumatytos paslaugos), neviršijant 10 (dešimties) procentų Sutarties 4.1 punkte numatytos bendros Sutarties kainos, jos nedidinant. Šios Nenumatytos paslaugos bus perkamos tokiais įkainiais, kurie galios Užsakovo užsakymo pateikimo dieną Vežėjo prekybos vietoje, kataloge ar interneto svetainėje nurodytomis galiojančiomis paslaugų kainomis, pritaikant ne mažesnę kaip 10 procentų nuolaidą. Jei Nenumatytų paslaugų kainos viešai neskelbiamos, Užsakovas kreipsis į Vežėją su prašymu pateikti Nenumatytų paslaugų kainas (komercinį pasiūlymą), pažymėdamas, kad įsigytinų Nenumatytų paslaugų kainos turi būti konkurencingos ir negali būti didesnės nei rinkos kainos. Gavęs Vežėjo pateiktas Nenumatytų paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Vežėjo pateiktos Nenumatytų paslaugų kainos atitinka rinkos kainas. Nustačius, kad Vežėjo pasiūlytos Nenumatytų paslaugų kainos yra didesnės nei rinkos kainos, Užsakovas prašo Vežėjo jas sumažinti. Vežėjui nesutikus sumažinti Nenumatytų paslaugų kainos iki rinkos kainos, Užsakovas pasilieka teisę Nenumatytas paslaugas įsigyti atskiru pirkimu.

**V. ŠALIŲ ATSAKOMYBĖ**

5.1. Užsakovas dėl jo įsipareigojimų nevykdymo ar netinkamo vykdymo dėl jo kaltės, veikiant pagal šią Sutartį, atlygina Vežėjui tik jo patirtus tiesioginius nuostolius.

5.2. Vežėjas atlygina Užsakovui visus nuostolius, patirtus dėl Vežėjo įsipareigojimų, nustatytų šioje Sutartyje, nevykdymo ar netinkamo vykdymo.

5.3. Vežėjas atsako už visas jam Užsakovo ar Siuntėjų perduotas Siuntas bei Siuntas, surinktas iš SST, atlygina visus patirtus nuostolius dėl siuntos praradimo, trūkumo ar sugadinimo / apgadinimo.

5.4. Jei Vežėjas netinkamai suteikia ar nesuteikia paslaugos, atitinkančios Sutarties bei Užsakovo procedūrų sąlygų, Vežėjas moka Užsakovui:

5.4.1. 5,00 Eur dydžio baudą už kiekvieną laiku nepristatytą Siuntą;

5.4.2. 30,00 Eur už kiekvieną neįvykdytą Siuntos paėmimą;

5.4.3. atlygina visus kitus Užsakovo patirtus nuostolius, kiek jų nepadengia bauda, įskaitant klientams sumokėtas netesybas bei kompensuotą žalą.

5.5. Vežėjas yra atsakingas, kad jo darbuotojai laikytųsi Užsakovo procedūrų bei šios Sutarties sąlygų.

5.6. Vežėjas moka Užsakovui 5,00 Eur dydžio baudą už kiekvieną Sutarties 5.5 punkte įvardintą pažeidimo atvejį bei atlygina visus kitus Užsakovo patirtus nuostolius, kiek jų nepadengia bauda, įskaitant klientams sumokėtas netesybas bei kompensuotą žalą.

5.7. Jei Vežėjo transporto priemonė neatitinka Sutartyje įtvirtintų reikalavimų, Vežėjas moka Užsakovui 10,00 Eur dydžio baudą už kiekvieną dieną iki kol pašalinamas trūkumas ir transporto priemonė atitinka Sutartyje įtvirtintus reikalavimus.

5.8. Jei Vežėjo naudojamo transporto priemonių parkas neatitinka vidutinio amžiaus reikalavimo nurodyto techninėje specifikacijoje Vežėjas moka Užsakovui 20,00 Eur dydžio baudą už kiekvieną dieną iki kol pašalinamas trūkumas.

5.8. Vežėjas atsako už surinktus grynuosius pinigus, apskaitos dokumentus, dokumentų praradimą ar sugadinimą, jeigu tai įvyko dėl Vežėjo kaltės, ir atlygina Užsakovui visus dėl to patirtus nuostolius.

5.9. Vežėjas atsako už iš Užsakovo gautą įrangą bei kitą Užsakovo perduotą Vežėjui turtą, ir atlygina visus su tuo susijusius nuostolius.

5.10. Vežėjas atsako už žalą, padarytą Užsakovui ir / ar tretiesiems asmenims dėl jo darbuotojų ar kitų Vežėjo pavedimu veikiančių asmenų kaltės, veiksmų ar neveikimo, padarytus darbų saugos, priešgaisrinės apsaugos, saugaus eismo reikalavimų ir kitus pažeidimus, atsiradusius vykdant šią Sutartį, ir atlygina visus Užsakovo ir / ar trečiųjų asmenų dėl to patirtus nuostolius.

5.11. Jei Vežėjas neperveda ar neperduoda surinktų grynųjų pinigų Sutartyje nustatytu laiku, Vežėjas moka Užsakovui delspinigius, lygius 0,05 proc. nuo laiku nepervestos / neperduotos sumos, už kiekvieną uždelstą dieną.

5.12. Pasibaigus Sutarčiai, Vežėjas privalo nedelsiant, bet ne vėliau kaip per 5 (penkias) darbo dienas, grąžinti Užsakovui visus gautus iš Užsakovo dokumentus ir įrangą / turtą, savo jėgomis ir lėšomis nuimti Užsakovo ženklus / reklamą nuo transporto priemonių. Užsakovo įrangos / turto grąžinimo faktas fiksuojamas Šalių pasirašomame perdavimo-priėmimo akte. Vežėjas, pažeidęs terminus, moka Užsakovui 60,00 Eur dydžio baudą už kiekvieną pradelstą dieną bei atlygina visus kitus Užsakovo patirtus nuostolius, kiek jų nepadengia bauda, įskaitant klientams sumokėtas netesybas bei kompensuotą žalą.

1. **SUTARTIES GALIOJIMAS, PAKEITIMAS IR PABAIGA**

6.1. Sutartis įsigalioja jos sudarymo dieną ir galioja 61 mėnesį, įskaitant ir apmokėjimo terminą, tačiau neviršijant 4.1 punkte nurodytos maksimalios Sutarties vertės.

6.2. Sutartis gali būti pakeista tik rašytiniu Šalių susitarimu, išskyrus aiškiai Sutartyje numatytus atvejus.

6.3. Užsakovas turi teisę nutraukti Sutartį vienašališkai, nesikreipdamas į teismą, raštu įspėjęs apie tai Vežėją ne vėliau kaip prieš 6 (šešis) kalendorinius mėnesius.

6.4. Užsakovas turi teisę nutraukti Sutartį vienašališkai, nesikreipdamas į teismą, raštu įspėjęs apie tai Vežėją ne vėliau kaip prieš 30 (trisdešimt) kalendorinių dienų, jei Vežėjas nevykdo ar netinkamai vykdo Sutartimi ar Užsakovo procedūromis įtvirtintų sąlygų.

6.5. Užsakovas taip pat turi teisę nutraukti Sutartį vienašališkai Lietuvos Respublikos pirkimų, atliekamų vendentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnyje numatytais atvejais.

6.6.Vežėjas turi teisę nutraukti Sutartį vienašališkai, nesikreipdamas į teismą, raštu įspėjęs apie tai Užsakovą ne vėliau kaip prieš 6 (šešis) kalendorinius mėnesius. Jeigu Vežėjas Sutartį nutraukia vienašališkai neįspėjęs Užsakovo arba nustoja teikti šioje Sutartyje apibrėžtas paslaugas ar dalį jų, Užsakovui pareikalavus, Vežėjas moka Užsakovui baudą, kuri yra lygi 4 (keturių) paskutinių, kuomet buvo pilnai teikiamos paslaugos, visų mėnesių PVM sąskaitų faktūrų sumų sumai, bet ne mažiau kaip 50 000,00 EUR (penkiasdešimt tūkstančių eurų 00 ct).

6.7. Šalys įsipareigoja ne vėliau kaip per 5 (penkias) darbo dienas raštu pranešti viena kitai apie savo teisinio statuso, pavadinimo, rekvizitų (adreso, telefono, el. pašto adreso ir pan.) pasikeitimą.

6.8. Užsakovas vienašališku pareiškimu apie Sutarties nutraukimą, įspėjus Vežėją ir nurodžius Sutarties nutraukimo motyvus ne vėliau kaip prieš 30 (trisdešimt) kalendorinių dienų turi teisę nutraukti Sutartį šiais atvejais:

6.8.1. Sutartis buvo pakeista pažeidžiant Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo (toliau – Pirkimų įstatymas) 97 straipsnį;

6.8.2. paaiškėjus, kad Vežėjas, su kuriuo sudaryta Sutartis, turėjo būti pašalintas iš pirkimo procedūros mutatis mutandis taikant Viešųjų pirkimų įstatymo 46 straipsnio 1 dalį, kuri taikoma kartu su Pirkimų įstatymo 59 straipsnio 1 dalimi;

6.8.3. paaiškėjus, kad su Vežėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES.

6.8.4. Vežėjo kvalifikacija (įskaitant reikalavimus dėl pašalinimo pagrindų nebuvimo) tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;

6.8.5. Vežėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Vežėjo kreditorių teisių įgyvendinimą, galintį turėti esminės įtakos Vežėjo galimybėms toliau vykdyti Sutartį ir (ar) dėl Vežėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;

1. **SUBJEKTŲ, KURIŲ PAJĖGUMAIS DALYVAUDAMAS PIRKIME VEŽĖJAS RĖMĖSI, KAD ATITIKTŲ KVALIFIKACIJOS REIKALAVIMUS, IR (AR) SUBTIEKĖJŲ VYKDYSIANČIŲ SUTARTĮ, PASITELKIMO IR (AR) KEITIMO TVARKA TVARKA**

7.1. Vežėjas vykdydamas Sutartį, negali keisti savo pasiūlyme nurodyto ūkio subjekto, kurio pajėgumais remiasi (toliau – ūkio subjektas), kad atitiktų pirkimo dokumentuose nustatytus kvalifikacijos reikalavimus ir (ar) savo pasiūlyme nurodyto specialisto (jai taikoma) be Užsakovo sutikimo. Keičiamas ūkio subjektas ir (ar) specialistas (jei taikoma) turi turėti ne žemesnę, nei nurodyta Vežėjo pasiūlyme, kvalifikaciją. Vežėjo ūkio subjektas ir (ar) specialistas (jei taikoma) gali būti keičiamas tik šiais atvejais:

7.1.1. Vežėjo ūkio subjektui pradėjus bankroto ar restruktūrizavimo procedūras;

7.1.2. Vežėjo ūkio subjektui ir (ar) specialistui (jei taikoma) atsisakius vykdyti Sutartyje numatytus įsipareigojimus;

7.1.3. Vežėjo specialistui (jei taikoma) negalint vykdyti Sutartyje numatytų įsipareigojimų dėl ligos, ar dėl darbo sutarties nutraukimo ar pasibaigimo;

7.1.4. Sutarties vykdymo metu Užsakovui pareikalavus pakeisti ūkio subjektą ir (ar) specialistą, kurie nekompetentingai ar aplaidžiai vykdys pareigas, nesugebės laikytis Sutarties sąlygų;

7.2. Vežėjas, siekdamas pakeisti ūkio subjektą ir (ar) specialistą (jei taikoma), turi raštu informuoti Užsakovą ne vėliau kaip prieš 3 (tris) darbo dienas ir gauti Užsavoko raštišką sutikimą. Vežėjas Užsakovui privalo pateikti pirkimo dokumentuose nustatytų pašalinimo pagrindų nebuvimą ir kvalifikacijos reikalavimų atitikimą patvirtinančius ūkio subjekto ir (ar) specialisto (jei taikoma) dokumentus. Ūkio subjektui ir (ar) specialistui (jei taikoma) neatitinkant pašalinimo pagrindų nebuvimo ir kvalifikacijos reikalavimų, Užsakovas reikalauja per Užsakovo nustatytą terminą pakeisti ūkio subjektą ir (ar) specialistą (jei taikoma) reikalavimus atitinkančiais. Užsakovui sutikus su ūkio subjekto ir (ar) specialisto (jei taikoma) pakeitimu, Užsakovas kartu su Vežėju sudaro susitarimą dėl ūkio subjekto ir (ar) specialisto (jei taikoma) pakeitimo, kurį pasirašo šalys. Šis susitarimas bus neatskiriama Sutarties dalis.

7.3. Vežėjas, norėdamas pasitelkti subtiekėjus, kurie nėra ūkio subjektai, nuo Sutarties įsigaliojimo dienos, tačiau ne vėliau negu Sutartis pradedama vykdyti, Užsakovui turi pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Vežėjas informuotų apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Subtiekėjai negali dalyvauti Sutarties vykdyme apie tai iš anksto nepranešę Užsakovui. Subtiekėjai gali būti pasitelkiami tik toms Sutarties dalims, kurioms savo pasiūlyme Vežėjas numatė pasitelkti subtiekėjus, išskyrus atvejus, kai tiekėjas pagrindžia, jog nenumatytai Sutarties daliai pasitelkti subtiekėją būtina siekiant užtikrinti tinkamą Sutarties vykdymą.

7.4. Jeigu Vežėjas pasitelks kitą (-us) subtiekėją (-us), ūkio subjektą ir (ar) specialistą (jei taikoma) nei nurodyta jo pasiūlyme ir (ar) Sutartyje be Užsakovo raštiško sutikimo, tai bus laikoma Sutarties pažeidimu ir Vežėjas privalės sumokėti Užsakovui 3 000,00 (trijų tūkstančių) Eur dydžio baudą bei atlyginti kitus Užsakovo patirtus nuostolius, kurių nepadengs bauda. Tokiu atveju Užsakovas taip pat turės teisę nutraukti Sutartį.

7.5. Vežėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Vežėjas Pasiūlyme nurodė Sutarties dalį, kuriai bus pasitelkiami Subteikėjai: TAIP.

1. **KITOS SĄLYGOS**

8.1. Bet kokios formos korupcija yra netoleruojama. Užsakovas turi teisę vienašališkai nutraukti Sutartį, jei Vežėjas (įskaitant bet kurį iš Vežėjo darbuotojų, tarpininkų, subVežėjų, atstovų ir kt.) duoda arba pasiūlo (tiesiogiai arba netiesiogiai) bet kuriam Užsakovo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su šia Sutartimi susijusiam asmeniui. Užsakovui nutraukus Sutartį šiuo pagrindu, Vežėjas privalo atlyginti Užsakovui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutartis nutraukimo patirtus nuostolius.

8.2. Vežėjas patvirtina, kad aplinkybės, kilusios dėl koronavirusinės infekcijos (COVID-19) sukeltos nepalankios epidemiologinės situacijos nulemtų Lietuvos Respublikos arba kitų šalių kompetetingų valstybės ir (arba) savivaldybių institucijų priimtų sprendimų, kuriais taikomi ribojimai asmenų judėjimui ir (arba) ūkinei veiklai, nėra laikoma nenugalima jėga (Force Majeure) ir neatleidžia Vežėjo nuo atsakomybės už sutarties neįvykdymą.

8.3. Šalys susitarė, kad jei po Sutarties sudarymo atsirastų naujos aplinkybės, kurios apribotų Vežėjo veiklą daugiau arba kitu būdu, nei yra žinoma sutarties sudarymo metu, ir dėl to Vežėjas negali vykdyti sutartinių prievolių, tuomet Vežėjas galėtų būti atleidžiamas nuo civilinės atsakomybės už sutarties nevykdymą, tik Vežėjui įrodžius, kad aplinkybės, kuriomis remiasi Vežėjas, yra tokio masto ir tokio pobūdžio, kurio nei vienas rūpestingas ir atidus verslininkas negalėjo kontroliuoti ir numatyti sutarties sudarymo metu, ir kad Vežėjas, veikdamas atidžiai ir rūpestingai, negalėjo užkirsti kelio šių aplinkybių ar jų pasekmių atsiradimui.

8.4. Vežėjas, negalėdamas vykdyti Sutartimi prisiimtų prievolių, privalo pateikti Užsakovui prašymą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, įskaitant detalią informaciją, kokios nenumatytos aplinkybės konkrečiai įvyko (pvz., įmonės veikla buvo apribota, valstybės draudžia atitinkamų prekių eksportą ir kt.) ir nurodyti priežastis, patvirtinančias, kad šių Sutarties vykdymo sutrikdymų Vežėjas negalėjo protingai numatyti Sutarties sudarymo metu. Vežėjas, siekdamas būti atleistas nuo civilinės atsakomybės, privalo pateikti visą Užsakovo prašomą informaciją bei šią informaciją pagrindžiančius dokumentus, įskaitant įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Užsakovo reikalavimu, Pardavėjas, siekiantis įrodyti nenugalimos jėgos (force majeure) aplinkybes, privalo pateikti pažymą, išduotą remiantis Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“ ar jį pakeičiančiais atitinkamais teisės aktais.

8.5. Šalis atleidžiama nuo atsakomybės už sutarties neįvykdymą, jeigu ji įrodo, kad sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, sutarties šalis neturi reikiamų finansinių išteklių arba skolininko kontrahentai pažeidžia savo prievoles. Šalys nenugalimos jėgos (force majeure) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos „Atleidimo nuo atsakomybės, esant nenugalimos jėgos (force majeure) aplinkybėms, taisyklės“ tiek, kiek jos neprieštarauja Lietuvos Respublikos civiliniam kodeksui.

8.6. Pagrindas atleisti Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja apie nenugalimos jėgos (force majeure) aplinkybes, dėl kurių ji negali vykdyti sutartimi prisiimtų įsipareigojimų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.7. Esant nenugalimos jėgos (force majeure) aplinkybėms, Šalys yra atleidžiamos nuo atsakomybės už sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas. Jeigu aplinkybė, dėl kurios neįmanoma sutarties įvykdyti, laikina, tai šalis atleidžiama nuo atsakomybės tik tokiam laikotarpiui, kuris turi įtaką sutarties įvykdymui. Jei nenugalimos jėgos (force majeure) aplinkybės tęsiasi ilgiau kaip 6 (šešis) mėnesius, bet kuri iš Šalių turi teisę vienašališkai nutraukti šią sutartį, apie tai įspėjusi raštu kitą Šalį prieš 30 (trisdešimt) kalendorinių dienų. Nutraukus sutartį šiuo pagrindu, Šalys privalo ne vėliau, kaip per 30 (trisdešimt) kalendorinių dienų nuo sutarties nutraukimo dienos atsiskaityti viena su kita ir įvykdyti kitus sutartyje numatytus įsipareigojimus.

8.8. Vežėjas patvirtina ir garantuoja, kad tiek šios Sutarties sudarymu, tiek visu jos galiojimo metu jis ir jo subteikėjai (jeigu taikoma) nėra ir nebus subjektai, dėl kurių įgyvendinamos tarptautinės sankcijos, atsižvelgiant į tai, kad Lietuvos Respublikos įstatymai numato tiesioginį draudimą sudaryti sandorius, kurių vykdymas prieštarautų Lietuvos Respublikoje įgyvendinamoms tarptautinėms sankcijoms. Vežėjas pareiškia, kad nėra ir visą Sutarties galiojimo laiką nebus registruotas, neturi filialo, sandorių, veiklos ar neplanuoja veiklos su valstybe, kuriai įgyvendinamos tarptautinės sankcijos, neturi santykių su jokiu fiziniu ar juridiniu asmeniu, registruotu, turinčiu nuolatinę buveinę ar filialą valstybėje, kuriai taikomos ir įgyvendinamos tarptautinės sankcijos. Vežėjas užtikrina, kad pagal Sutartį teikiamos Paslaugos nėra/nebus kildinamos iš teritorijų ir/ar asmenų arba įmonių, dėl kurių įgyvendinamos tarptautinės sankcijos. Šios sąlygos galioja visu Sutarties su Vežėju (Vežėjo su subteikėjo/ -ais) galiojimo laikotarpiu. Vežėjas įsipareigoja, sudarant sutartis su subteikėjais, numatyti reikalavimą laikytis šių nuostatų. Šiame Sutarties punkte nustatytų reikalavimų pažeidimas ir/ ar nesilaikymas laikomas esminiu Sutarties pažeidimu ir suteikia teisę Užsakovui nedelsiant be įspėjimo nutraukti bet kokią arba visas sutartis su Vežėju, neprivalant sumokėti jokių baudų, atlyginti jokios žalos ar išmokėti kokios nors kompensacijos ar grąžinti pinigų Vežėjui ir/ar jo subteikėjui, gali atšaukti bet kurį ar visus užsakymus ir (arba) visai ar iš dalies sustabdyti, panaikinti bet kurias sutartis su Vežėju.

8.9. Vežėjas neturi teisės perduoti šia Sutartimi priimtų savo teisių ar pareigų tretiesiems asmenims be išankstinio raštiško Užsakovo sutikimo.

8.10. Vežėjas per 10 (dešimt) darbo dienų po Sutarties pasirašymo privalės pateikti Užsakovui **Sutarties įvykdymo užtikrinimą** – banko garantiją arba draudimo bendrovės laidavimo raštą – sumai **ne mažesnei kaip 30 000 EUR (taikoma 1 A, ir 2 B pirkimo objekto dalims, kiekvienai pirkimo objekto daliai atskirai)**. Sutarties įvykdymo užtikrinimo dokumentas turės galioti 61 (šešiasdešimt vieną) mėnesį nuo Sutarties įsigaliojimo dienos. Jei Vežėjas neturi galimybės iš karto pateikti Sutarties įvykdymo užtikrinimo dokumento visam šiame punkte nurodytam laikotarpiui, jis gali pateikti Sutarties įvykdymo užtikrinimą dalimis (pateikiant visai nurodytai Sutarties įvykdymo užtikrinimo sumai), užtikrinant nepertraukiamą 61 (šešiasdešimt vieno) mėnesio galiojimą. Vežėjas, likus ne mažiau kaip 30 (trisdešimt) dienų iki Užsakovui pateikto Sutarties įvykdymo užtikrinimo dokumento galiojimo termino pabaigos, turės pratęsti arba pateikti naują Sutarties įvykdymo užtikrinimo dokumentą šiame punkte nurodytai sumai. Pratęsiamas arba pateikiamas naujas Sutarties įvykdymo užtikrinimo dokumentas turi būti tiek kartų, kad Sutartis būtų užtikrinta visą jos galiojimo laikotarpį.Jeigu Vežėjas Sutartyje nustatytu laiku nepateiks pirmojo Sutarties įvykdymo užtikrinimo, bus laikoma, kad Vežėjas atsisakė sudaryti Sutartį (Užsakovas siūlys sudaryti Sutartį antrojoje vietoje sudarytoje pasiūlymų eilėje esančiam Vežėjui, kuris atitiks pirkimo sąlygose nustatytus reikalavimus dėl Vežėjo pašalinimo pagrindų nebuvimo, kvalifikacijos), ir Užsakovas įgis teisę pasinaudoti pasiūlymo galiojimo užtikrinimu. Jeigu Vežėjas šiame punkte nustatyta tvarka nepratęs arba nepateiks naujo Sutarties įvykdymo užtikrinimo, Užsakovas turės teisę sulaikyti apmokėjimą sumai ne mažesnei kaip 5% nuo likusios neįvykdytos Sutarties vertės be PVM iki Vežėjas pratęs arba pateiks naują Sutarties įvykdymo užtikrinimą arba Sutartis pasibaigs. Užsakovui sulaikius apmokėjimą ir Vežėjui pažeidus Sutartį, Užsaovas įgyja teisę sulaikytą sumą ne mažesnę kaip 5% nuo likusios neįvykdytos Sutarties vertės be PVM laikyti Sutarties įvykdymo užtikrinimu ir jos Vežėjui neišmokėti. Sutarties įvykdymo užtikrinimo pateikimas bus laikomas esmine Sutarties sąlyga. Sutarties įvykdymo užtikrinimo rašte negali būti nurodyta, kad išmokamos Sutarties įvykdymo užtikrinimo sumos dydis priklauso nuo Užsakovo nuostolių dydžio, tiesioginių ar netiesioginių nuostolių, Vežėjo kaltės formų, kitų objektyvių ar subjektyvių aplinkybių, taip pat negali būti nurodyta, kad užtikrinimo suma mažėja proporcingai Vežėjo atliktų darbų ir (ar) suteiktų paslaugų ir (ar) pristatytų prekių sumai. Įvykus bent vienai iš šių sąlygų – Vežėjas neįvykdė, dalinai įvykdė ar netinkamai vykdo (įvykdė) sutartinius įsipareigojimus, išmokama Užsakovo reikalaujama suma, išmokama Užsakovo reikalaujama suma, ne mažesnė nei Sutardies įvykdymo užtikrinimas, nereikalaujant iš Užsakovo nuostolius pagrindžiančių įrodymų.

8.11. Šalys susitaria, kad kiekvienas ginčas ar nesutarimas, kylantis iš šios Sutarties ar su ja susijęs, turi būti sprendžiamas derybų būdu. Jei ginčas ar nesutarimas neišsprendžiamas derybų būdu, Šalys susitaria jį spręsti Lietuvos Respublikos įstatymų nustatyta tvarka Užsakovo registruotos buveinės vietos teisme.

8.12. Nuolatinis ryšys tarp Šalių palaikomas susirašinėjant elektroniniu paštu, telefonu, išskyrus atvejus, kai registruojami oficialūs dokumentai perduodami per kurjerius arba siunčiami registruotu paštu Sutartyje nurodytais adresais.

8.13. Šalys bendravimui paskiria šiuos kontaktinius asmenis:

8.13.1. už Sutarties vykdymą iš Užsakovo pusės atsakingas (i): -

8.13.2. už Sutarties vykdymą iš Vežėjo pusės atsakingas (i): -

8.14. Už Sutarties ir pakeitimų paskelbimą Pirkimų įstatymo nustatyta tvarka atsakingas Užsakovo atstovas –.

8.15. Sutartis sudaroma dviem egzemplioriais, turinčiais vienodą teisinę galią, po vieną kiekvienai Šaliai.

8.16. Sutarties priedai yra:

8.16.1. Sutarties priedas Nr. 1 – „Paslaugų įkainiai“;

8.16.2. Sutarties priedas Nr. 2 – „Techninė specifikacija“;

8.16.3. Sutarties priedas Nr. 3 – „Konfidencialumo sutartis“;

8.16.4. Sutarties priedas Nr. 4 – „Duomenų tvarkymo susitarimas“;

8.16.5. Sutarties priedas Nr. 5 - „Subteikėjų sąrašas bei perduodamų sutartinių įsipareigojimų dalis.“;

8.16.6. Sutarties priedas Nr. 6 – „Tiekėjo turimų netaršių transporto priemonių sąrašas“.

**IX. ŠALIŲ REKVIZITAI IR PARAŠAI**

|  |  |  |
| --- | --- | --- |
| **Vežėjas** | | **Užsakovas** |
| UAB DOLTEKA | | Akcinė bendrovė Lietuvos paštas |
| Šaltinių g.16-2, Šaltinėnų k., 59222 Birštono sav. | | J. Jasinskio g. 16, 03500 Vilnius |
| Adresas korespondencijai: | | Tel. (8 700) 55 400 |
| Zietelos g. 3, 03160 Vilnius | | Faks. (8 5) 216 3204 |
| Juridinio asmens kodas 300776430 | | Juridinio asmens kodas 121215587 |
| PVM mokėtojo kodas LT100003162117 | | PVM mokėtojo kodas LT212155811 |
| AB Swedbank | | AB SEB bankas |
| A.S. LT61 7300 0101 0474 7512 | | A. s. LT71 7044 0600 0018 7388 |
| [ramunas@dolteka.lt](mailto:ramunas@dolteka.lt)  +370 652 97077 | |  |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)* | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)* |

Pirkimo sutarties priedas Nr. 1

**Paslaugų įkainiai**

|  |  |  |  |  |  |  |
| --- | --- | --- | --- | --- | --- | --- |
| **1 (pirmoji) pirkimo objekto dalis –** *Siuntų surinkimo ir pristatymo paslaugos* Vilniaus regione 1A | | | | | | |
| Eil. Nr. | Paslaugos | Blokas | Mato vienetas | Vieneto kaina | Preliminarūs perkamų paslaugų kiekiai (60 mėnesių periodui) |
| *1* | *2* | *3* | *4* | *5* | *6* |
| 1 | Stopai B2B (sėkmingai aplankytas juridinis klientas) | Vilnius | Vieneto kaina eur be pvm | 1,44 | 504779 |
| 2 | Stopai B2C (sėkmingai aplankytas fizinis klientas) | Vilnius | Vieneto kaina eur be pvm | 1,66 | 1341911 |
| 3 | Papildomas svoris (apmokama už kiekvieną papildomą kilogramą, kai Stopo svoris viršija 30 kg. Apmokama ne daugiau kaip už 150 papildomų kilogramų.) | Vilnius | Kilogramo kaina eur be pvm | 0,07 | 9851668 |
| 4 | Pinigų surinkimas už kliento prekes (COD) | Vilnius | Vieneto kaina eur be pvm | 0,32 | 314862 |
| 5 | Už surinktus lydraščius ir kitus dokumentus | Vilnius | Vieneto kaina eur be pvm | 0,63 | 21715 |
| 6 | Už užsakytą Krovos darbų paslaugą (kai kiekvienos pakuotės svoris neviršija 30 kg, bet pakuočių suma daugiau nei 30 kg.) | Vilnius | Kilogramo kaina eur be pvm | 0,02 | 7419543 |
| 7 | Už užsakytą Užnešimo paslaugą (kai bent viena siuntos pakuotė sunkesnė nei 30 kg) | Vilnius | Kilogramo kaina eur be pvm | 0,09 | 764188 |
| 8 | Nustatyto pristatymo laiko (NPL) iki 10 arba nuo 18 val ir pristatymo šeštadieni (P6) paslauga | Vilnius | Vieneto kaina eur be pvm | 1 | 26594 |
| 9 | Krovininis sėkmingai aplankytas klientas miesto ribos, kai pristatoma/paimama < 5 palečių | Vilnius | Vieneto kaina eur be pvm | 11 | 102419 |
| 10 | Krovininis sėkmingai aplankytas klientas rajono ribos, kai pristatoma/paimama < 5 palečių | Vilnius | Vieneto kaina eur be pvm | 14 | 34990 |
| 11 | Krovininis sėkmingai aplankytas klientas miesto ribos, kai pristatoma/paimama =>5 palečių | Vilnius | Vieneto kaina eur be pvm | 16 | 10374 |
| 12 | Krovininis sėkmingai aplankytas klientas rajono ribos, kai pristatoma/paimama =>5 palečių | Vilnius | Vieneto kaina eur be pvm | 16 | 1846 |
| 13 | Krovininis sėkmingai aplankytas klientas su 33 palečių talpos automobiliu, miesto ribos | Vilnius | Vieneto kaina eur be pvm | 20 | 11077 |
| 14 | Siuntos įdėjimas į savitarnos terminalą | Vilnius | Vieneto kaina eur be pvm | 0,16 | 3516538 |
| 15 | Siuntos išėmimas iš savitarnos terminalo | Vilnius | Vieneto kaina eur be pvm | 0,13 | 2901144 |
| 16 | Nestandartinės siuntos pristatymas | Vilnius | Vieneto kaina eur be pvm | 1,2 | 24220 |
| 17 | Šaldymo-šildymo įranga, įskaitant jos eksploatacijos kaštus | Vilnius | Vieneto kaina eur be pvm per mėnesį | 130 | 300 |
| 18 | Automobilio apklijavimas | Vilnius | Vieneto kaina eur be pvm per mėnesį | 14 | 900 |

Pirkimo sutarties priedas Nr. 2

**Siuntų surinkimo ir pristatymo paslaugŲ**

***Techninė specifikacija***

**Vežėjas** – bendrovė, įregistruota įstatymų nustatyta tvarka ir turinti teisę vežti Siuntas (krovinius).

**Pakuotė** – vienas tinkamai supakuotas ir paženklintas vienetas, turintis vieną Siuntos žymą.

**Siunta** – vieno Siuntėjo vienam Gavėjui siunčiama viena ar kelios pakuotės, įvardintos viename Siuntos perdavimo dokumente.

**Nestandartinė siunta** – siunta, kurios bent vienos pakuotės kraštinės matmuo yra didesnis nei 1,5 metro.

**Siuntėjas** – juridinis arba fizinis asmuo, kuris pateikia tinkamai paruoštą Siuntą pristatyti jo nurodytam Gavėjui.

**Gavėjas** – asmuo, kuris yra nurodytas Siuntos žymoje kaip asmuo, turintis teisę atsiimti Siuntą.

**Siuntų vežimo dokumentai** – Perkančiojo subjekto, Siuntėjo, Vežėjo ir / arba valstybės institucijų nustatyti Siuntas lydintys dokumentai.

**PDA** – duomenų kaupiklis, delninis kompiuteris, planšetė ar kitas įrenginys.

**LPDC** – duomenų centras, užsakovo IT sistema, kurioje fiksuojami visi su Siuntomis susiję įvykiai.

**Siuntos žyma** – prie Siuntos tvirtinama nustatytos formos žyma, kurioje nurodytas Siuntos Siuntėjo ir Gavėjo vardai, pavardės / pavadinimai, adresai, mobilaus telefono numeriai ir / ar el. pašto adresai.

**Logistikos centras (gali būti vadinama LC)** – patalpa, kurioje Perkančiojo subjekto Siuntos perkraunamos, rūšiuojamos, skenuojamos, saugomos. Kiekvienas maršrutas turi savo siuntų pristatymo/surinkimo teritoriją. Maršrutas prasideda ir pasibaigia regiono LC.

**Siuntų svoris** – kai aplankyto kliento siuntų svoris viršija 30 kg, apmokama už kiekviena virš 30 kg kilogramą, bet ne daugiau kaip 150 kg vienam klientui. Krovininiams stopams papildomai už svorį nemokama.

**SST** – Perkančiojo subjekto Siuntų savitarnos terminalas.

**Stopas** – sėkmingas Siuntėjo / Gavėjo aplankymas, jis skaičiuojamas tada, kai kurjeriui pavyksta atitinkamai iš jo paimti / jam pristatyti Siuntą.

**B2B stopas** – sėkmingai aplankytas juridinis klientas.

**B2C stopas** – sėkmingai aplankytas fizinis klientas.

**NPL paslauga** – siuntos pristatymas gavėjui iki arba nuo nurodyto laiko.

**Pristatymo šeštadienį (P6) paslauga** – kai užsakyta siuntos pristatymo šeštadienį paslauga.

**Krovos darbų paslauga arba KD** – užsakyta kliento paslauga, kai kiekvienos Pakuotės svoris neviršija 30 kg, bet Pakuočių suma daugiau nei 30 kg.

**Užnešimo paslauga arba KD+** – užsakyta kliento paslauga, kai bent viena Siuntos Pakuotė sunkesnė nei 30 kg.

**AL paslauga** – kai iš Gavėjo paimami lydintieji siuntą dokumentai.

**COD paslauga** – kai užsakyta paimti iš siuntos Gavėjo pinigus.

1. Tiekėjas teikdamas paslaugas turės teikti jas pagal Perkančiojo subjekto aprašytas procedūras bei vykdyti Perkančiojo subjekto nustatytus paslaugos teikimo rodiklius:

1.1. Visas Siuntas, gautas darbo dieną, pristatyti tą pačią darbo dieną, išskyrus atvejus, kai konkrečių Siuntų nepristatymas yra suderintas su Gavėjais ir / ar Siuntėjais ir turi aiškias atžymas apie tai LPDC.

1.2. Visas Siuntas iš Siuntėjų paimti tą pačią darbo dieną, kurią Vežėjas gavo iškvietimą LPDC, išskyrus atvejus, kai konkrečių Siuntų nepaėmimas yra suderintas su Siuntėjais ir turi aiškias atžymas apie tai LPDC.

1.3. Surinkti ir pristatyti Siuntas į / iš SST Perkančiojo subjekto nurodytais laikais.

1.4. Visas Siuntas su šeštadienio pristatymo paslauga, paženklintas atžyma P6 ant Siuntos žymos ir / ar specialiuoju lipduku „Pristatyti šeštadienį“, pristatyti Gavėjams tą patį šeštadienį, kai Siuntos yra gautos į LC.

1.5. Vykdyti kitus pirkimo dokumentuose įvardintų kokybiškų paslaugų vykdymą kontroliuojančius rodiklius.

2. Priimti LC paruoštas įteikti Siuntas, jas lydinčius dokumentus, paruošti Siuntas išvežti.

3. Perkančiojo subjekto procedūrose ir pirkimo dokumentuose nustatyta tvarka pristatyti ir perduoti (įteikti) Gavėjui Siuntą:

3.1. Įteikiant Siuntą Gavėjui, reikalauti ir užtikrinti, kad priimantis Siuntą asmuo specialiame dokumente įskaitomai įrašytų savo pareigas (jei Gavėjas yra juridinis asmuo), vardą, pavardę, pristatymo laiką ir pasirašytų; jei specialaus dokumento nėra, vežėjo darbuotojas PDA įveda Siuntos gavėjo vardą, pavardę, o Siuntos gavėjas pasirašo.

3.2. Siunta laikoma pristatyta, kai Gavėjas priima Siuntą ir tinkamai pasirašo PDA.

4. Perkančiojo subjekto procedūrose ir šiuose pirkimo dokumentuose reglamentuojama tvarka ir laiku paimti iš Siuntėjo siųsti paruoštas Siuntas bei jas lydinčius dokumentus.

5. Nustatyta tvarka atliekant tarpmiestinį pervežimą iš LC į kitą LC, paruošti Siuntas tokiam pervežimui, taip pat ir šių Siuntų dokumentus bei Siuntų vežimo dokumentus.

6. Gavęs Perkančiojo subjekto nurodymą bei įgaliojimą, surinkti grynuosius pinigus už perkančiojo subjekto suteiktas paslaugas ir / ar Siuntas.

7. Savo jėgomis surinktus grynuosius pinigus pervesti į Perkančiojo subjekto nurodytą sąskaitą arba perduoti Perkančiojo subjekto nurodytam darbuotojui ar Perkančiojo subjekto nurodytai inkasavimo bendrovei pinigų surinkimo dieną, bet ne vėliau kaip iki kitos dienos 12.00 val.

8. Savo jėgomis ir lėšomis Siuntas pakrauti į transporto priemones, taip pat ir iškrauti iš transporto priemonių, užtikrinant jų saugumą.

9. Savo jėgomis ir lėšomis Siuntų transportavimo ir apdorojimo metu užtikrinti jų saugumą.

10. Nedelsiant informuoti Perkantįjį subjektą apie nenumatytas aplinkybes, galinčias sukliudyti pristatyti / paimti Siuntas laiku, bei neatidėliojant imtis visų priemonių kliūtims pašalinti.

11. Savo jėgomis ir lėšomis paruošti savo darbuotojus kvalifikuotai ir profesionaliai vykdyti sutartimi priimtus įsipareigojimus bei aprūpinti juos visomis jų kasdieniam darbui reikalingomis priemonėmis, įskaitant, bet neapsiribojant, transporto priemone, kanceliarinėmis prekėmis, geriamuoju vandeniu, iš Perkančiojo subjekto gauta įranga / turtu (Perkantysis subjektas tiekėją aprūpina duomenų kaupikliais (PDA), mokėjimų kortelių skaitytuvais (POS)). Taip pat turėti pakankamą darbuotojų rezervą, kurie tinkamai pakeistų sergančius ir atostogaujančius.

12. Vežėjas paslaugų teikimui turi naudoti tinkamos būklės transporto priemones: baltos spalvos, vientiso metalinio kėbulo, techniškai tvarkingas, švarias, reguliariai valomas, kai būtina- dezinfekuojamas (daromi įrašai atitinkamuose žurnaluose), tinkančias maisto produktams bei vaistams (medikamentams) gabenti, su įrengta veikiančia apsaugine signalizacija, aprūpintas rankine pakrovimo-iškrovimo technika bei krovinių tvirtinimo diržais. Visų transporto priemonių vidutinis amžius visą periodą nuo ketvirto sutarties įsigaliojimo mėnesio iki sutarties pabaigos, turi būti ne didesnis nei 6 metai. Vežėjas teikdamas paslaugą turi naudoti su Užsakovu suderintą kiekį automobilių su temperatūros diapazoną (nuo+2 iki +25) palaikančia termo (šildymo-šaldymo) įranga.

13. Vežėjo atstovas, atsakingas už kurjerių kontrolę, kiekvieną darbo dienos rytą privalo dalyvauti LC skirstant / rūšiuojant Siuntas, nuolat kontroliuoja kurjerių darbą, informuoja Perkančiojo subjekto atsakingus asmenis apie iškilusias Siuntų surinkimo ar pristatymo problemas, jas operatyviai sprendžia, teikia atsakymus / informaciją Perkančiajam subjektui.

14. Vežėjas teikdamas paslaugas turi užtikrinti kad dalyje maršrutų automobiliai būtų su veikiančia temperatūros diapazoną nuo +2 iki +25 palaikančia termo įranga. Maršrutų skaičių nurodo Pirkėjas. Vežėjas prisiima visus eksploatacijos kaštus, susijusius su termo įranga.

15. Pirkėjas turi teisę sutarties vykdymo metu užsakyti paslaugas, kurių teikimui reikalingos transporto priemones su termo įranga. Vežėjas turi įsirengti reikalavimus atitinkančią termo įrangą per 3 mėnesius nuo užsakymo pateikimo.

16. Vežėjas įsipareigoja per 20 dienų nuo sutarties įsigaliojimo pateikti informaciją apie transporto priemones, kurios bus naudojamos sutarčiai vykdyti, bei informuoti apie transporto priemonių pasikeitimus sutarties vykdymo metu ne vėliau kaip per 10 dienų nuo tada, kai tokie pasikeitimai įvyksta.

17. Jeigu Vežėjas savo pasiūlyme nurodo, kad sutarčiai vykdyti bus naudojamos netaršios transporto priemonės, jis turi užtikrinti, kad pasiūlyme nurodytas netaršių transporto priemonių skaičius būtų naudojamas visu sutarties vykdymo metu. Šio reikalavimo nesilaikymas yra laikomas esminiu sutarties pažeidimu.

**Specialieji reikalavimai kiekvienai pirkimo objekto daliai:**

**Reikalavimai 1 pirkimo objekto daliai.**

Mikroautobusų (4-6 pl. vietos) ir sunkvežimių (8-21 pl. vietos) paslaugos teikiamos pagal Techninės specifikacijos 1 priede pateiktus pašto kodus.

**Reikalavimai 2 pirkimo objekto daliai.**

Mikroautobusų (4-6 pl. vietos) ir sunkvežimių (8-21 pl. vietos) paslaugos teikiamos pagal Techninės specifikacijos 1 priede pateiktus pašto kodus.

Preliminarūs perkamų paslaugų kiekiai (60 mėnesių periodui)

|  |  |  |  |  |  |  |  |
| --- | --- | --- | --- | --- | --- | --- | --- |
| Objektas | Padalinys | Stopai B2B (sėkmingai aplankytas juridinis klientas) | Stopai B2C (sėkmingai aplankytas fizinis klientas) | Papildomas svoris (apmokama už kiekvieną papildomą kilogramą, kai Stopo svoris viršija 30 kg. Apmokama ne daugiau kaip už 150 papildomų kilogramų.) | Pinigų surinkimas už kliento prekes (COD) | Už surinktus lydraščius ir kitus dokumentus | Už užsakytą Krovos darbų paslaugą (kai kiekvienos pakuotės svoris neviršija 30 kg, bet pakuočių suma daugiau nei 30 kg.) |
| Vilniaus regionas 1A | Vilnius | 504 779 | 1 341 911 | 9 851 668 | 314 862 | 21 715 | 7 419 543 |
| Vilniaus regionas 1B | Vilnius | 504 779 | 1 341 911 | 9 851 668 | 314 862 | 21 715 | 7 419 543 |

|  |  |  |  |  |  |  |  |
| --- | --- | --- | --- | --- | --- | --- | --- |
| Objektas | Padalinys | Už užsakytą Užnešimo paslaugą (kai bent viena siuntos pakuotė sunkesnė nei 30 kg) | Nustatyto pristatymo laiko (NPL) iki 10 arba nuo 18 val ir pristatymo šeštadieni (P6) paslauga | Krovininis sėkmingai aplankytas klientas miesto ribos, kai pristatoma/paimama < 5 palečių | Krovininis sėkmingai aplankytas klientas rajono ribos, kai pristatoma/paimama < 5 palečių | Krovininis sėkmingai aplankytas klientas miesto ribos, kai pristatoma/paimama =>5 palečių | Krovininis sėkmingai aplankytas klientas rajono ribos, kai pristatoma/paimama =>5 palečių |
| Vilniaus regionas 1A | Vilnius | 764 188 | 26 594 | 102 419 | 34 990 | 10 374 | 1 846 |
| Vilniaus regionas 1B | Vilnius | 764 188 | 26 594 | 102 419 | 34 990 | 10 374 | 1 846 |

|  |  |  |  |  |  |  |  |
| --- | --- | --- | --- | --- | --- | --- | --- |
| Objektas | Padalinys | Krovininis sėkmingai aplankytas klientas su 33 palečių talpos automobiliu, miesto ribos | Siuntos įdėjimas į savitarnos terminalą | Siuntos išėmimas iš savitarnos terminalo | Nestandartinės siuntos pristatymas | Šaldymo-šildymo įranga, įskaitant jos eksploatacinius kaštus (auto/mėn.) | Transporto priemonės apklijavimas ( naudojant LP logotipo lipdukus) (auto/mėn.) |
| Vilniaus regionas 1A | Vilnius | 11 077 | 3 516 538 | 2 901 144 | 24 220 | 300 | 900 |
| Vilniaus regionas 1B | Vilnius | 11 077 | 3 516 538 | 2 901 144 | 24 220 | 300 | 900 |

Aukščiau esančiose lentelėse nurodyti kiekiai kiekvienai pirkimo objekto daliai yra preliminarūs. Pirkėjas neįsipareigoja pirkti būtent tokios paslaugų apimties ar bet kokios jos dalies.

**Reikalavimai automobilių apklijavimui (taikoma abiems pirkimo objekto dalims)**

Automobilių apklijavimas vykdomas pagal Pirkėjo pateiktą maketą spalvotais logotipais. Pavyzdys pateiktas Priede Nr. 2. Detalus apipavidalinimo dizaino aprašymas bus pateiktas sudarius Paslaugų pirkimo sutartį.

Automobilių apklijavimo paslaugai taikomi šie reikalavimai:

1. Automobiliai turi būti apipavidalinami PVC ar lygiaverte plėvele su laminatu, o spaudai naudojami vandens pagrindo dažai (LATEX spauda) ar lygiaverčiai;

2. Paslaugai naudojama plėvelė turi būti kokybiška ir tinkama eksploatavimui lauko sąlygomis, bei atspari atmosferos poveikiui (neblukti veikiant tiesioginiams saulės spinduliams, būti atspari drėgmei ir oro temperatūrų pokyčiams). Ant plėvelės pateikus lietaus lašams ar sniegui ji turi neprarasti savo savybių. Turi būti užtikrinta, kad naudojama plėvelė nesuskils, neįtrūks, nenusitrins bei nepraras spalvos, o grafiniai vaizdai nepraras savo prekinės išvaizdos;

3. Spausdinami atskiri lipdukai turi būti ploteriuoti.

4. Paslaugos apima: automobilio dešinį ir kairį šonus, galą bei priekį (Priedas Nr. 2)

5. Spauda – daroma ant PVC ar lygiavertės plėvelės;

6. Tekstinė informacija turi aiškiai išsiskirti iš kitos vaizdinės medžiagos.

7. Vaizdinę bei tekstinę medžiagą Pirkėjas pateiks Tiekėjui ne vėliau kaip per 3 d.d. nuo Sutarties pasirašymo.

8. Vežėjas turi užtikrinti, kad transporto priemonių apklijavimo kokybė atitiks nustatytus reikalavimus visu sutarties galiojimo metu.

9. Po to kai Vežėjas pateikia informaciją apie sutarčiai vykdyti pasitelkiamas transporto priemones, Pirkėjas informuoja Vežėją apie transporto priemones, kurios turi būti apipavidalintos. Vežėjas turi užtikrinti transporto priemonių tinkamą apipavidalinimą per 2 mėnesius, nuo šio informavimo dienos.

**Vežėjui priskirtų pašto kodų keitimas**

1. Pirkėjas turi teisę laikinai ar visam sutarties laikotarpiui priskirti Vežėjui aptarnauti papildomus pašto kodus, kai atsiranda papildomi poreikiai pagal tarp Pirkėjo ir Vežėjo suderintą grafiką.
2. Pašto kodai gali būti keičiami peržiūrint veiklos procesus, optimizuojant veiklą ar dėl kitų priežasčių, kai siekiama efektyvinti Pirkėjo veiklą.
3. Pirkėjas turi teisę atlikti trumpalaikius (iki 3 mėnesių) priskirtų pašto kodų pokyčius, ne didesniam nei 10 procentų kiekiui, be Vežėjo sutikimo, apie tai informavus prieš 1 mėnesį. Didesnis ar ilgesnis priskirtų pašto kodų pokytis galimas tik esant šalių susitarimui. Toks susitarimas nelaikoma sutarties pakeitimu.
4. Vežėjui priskirtų pašto kodų kiekis ir apimtis gali būti laikinai (iki 3 mėnesių) mažinami, jei Vežėjo teikiamų paslaugų kokybė, pagal sutarties 4.6 punktą 3 mėnesius iš eilės nesiekia 97,5 proc. Jeigu Vežėjo paslaugų kokybės vidurkis per kitus 2 mėnesius nepasiekia 97,5 procento, Vežėjui priskirta pašto kodų apimtis gali būti mažinama likusiam sutarties galiojimo terminui.
5. Vežėjui priskirtų pašto kodų kiekis ir apimtis mažinami pagal 4 punkte nurodytas taisykles (t.y. iš pradžių laikinai, o vėliau ir visam sutarties terminui) ir tais atvejais, jei Vežėjas nesilaiko pareigos užtikrinti techninėje specifikacijoje reikalaujamą vidutinį parko amžių ir ilgiau kaip per 2 mėnesius šio trūkumo neištaiso arba Vežėjas nesilaiko pareigos apklijuoti transporto priemones pagal nurodytą tvarką ilgiau kaip vieną mėnesį po termino tinkamai apklijuoti transporto priemones suėjimo.
6. Pirkėjas pasilieka teisę mažinti Vežėjui priskirtų pašto kodų kiekį ir apimtį ir kitais atvejais, jeigu Vežėjas pažeidžia sutartį, taikant 4 punkte išdėstytus principus.
7. Vežėjui priskirtų pašto kodų pokyčiai neturi įtakos sutartyje taikomiems įkainiams.

Priedas Nr. 2

**Apklijavimo pavyzdys**

Diagram

Description automatically generated with medium confidence

Diagram

Description automatically generated with low confidence

A picture containing text

Description automatically generated

Diagram

Description automatically generated

A picture containing text, map

Description automatically generated

Pirkimo sutarties priedas Nr. 3

**KONFIDENCIALUMO sutartis**

**Akcinė bendrovė Lietuvos paštas**, juridinio asmens kodas 121215587, buveinės adresas J. Jasinskio g. 16, Vilnius (toliau vadinama „Užsakovas“), atstovaujama generalinės direktorės Astos Sungailienės, veikiančios pagal bendrovės įstatus,

ir UAB DOLTEKA, juridinio asmens kodas 300776430, buveinės adresas Šaltinių g. 16-2,Šaltinėnų k., Birštono sav., (toliau vadinama „Vežėjas“), atstovaujama direktoriaus Ramūno Dagio, veikiančio pagal įmonės įstatus,

toliau Užsakovas ir Vežėjas kartu gali būti vadinami „šalimis“, o kiekvienas atskirai – „šalimi“,

atsižvelgdamos įtai, kad:

* šalys sudarė siuntų surinkimo ir pristatymo paslaugų pirkimo sutartį, pagal kurią Vežėjas įsipareigojo teikti Užsakovui siuntų surinkimo ir pristatymo paslaugų pirkimo sutartį paslaugas (toliau vadinama „Paslaugų sutartimi“);
* Vežėjui, vykdant Paslaugų sutartį, bus atskleisti ir (ar) prieinami Užsakovui ir jos verslui svarbūs duomenys, kurie sudaro konfidencialią informaciją;
* tokios konfidencialios informacijos neteisėtas atskleidimas tretiesiems asmenims gali padaryti žalos Užsakovui ir (ar) jo verslo interesams,

susitarė ir sudarė šią konfidencialumo sutartį (toliau vadinama „Sutartimi“):

1. **KONFIDENCIALIOS INFORMACIJOS SĄVOKA**
   1. Konfidenciali informacija:

1.1.1. bet kokia forma išreikšta (rašytine, žodine, elektronine, vizualine ir (ar) kt.) bet kokia informacija, kurią Užsakovas perduoda ar kuri yra atskleidžiama Vežėjui, sudaranti Užsakovo komercinę ir (ar) technologinę paslaptį, apimanti komercinę patirtį, informaciją, susijusią su Užsakovo komercinėmis technologijomis, Užsakovo veiklos modeliu, know how ir (ar) kitą informaciją, kuri turi komercinę vertę, kurios slaptumą Užsakovas siekia išsaugoti, įskaitant, bet neapsiribojant informacija, susijusia su Užsakovo veiklos procedūromis, žmogiškaisiais, intelektiniais ir materialiaisiais ištekliais, sutartimis, partneriais, visais kontrahentais, verslo projektais, derybomis su partneriais, veiklos ir (ar) verslo politika, klientais. Konfidencialia laikoma informacija, susijusi su Užsakovo klientų skaičiumi, klientų sudėtimi, jų asmens duomenimis, paslaugų teikimo procedūromis, paslaugų kainodara, Užsakovo finansų ir apskaitos duomenimis, informacinių sistemų informacija (schemos, brėžiniai, technologijos, įrangos gamintojai/ modeliai/ versijos, programinės įrangos gamintojai/ modeliai/ versijos, apsaugos sistemos, procesai, bet kokia informacinėse sistemose/ duomenų bazėse esanti informacija, išeities kodai), Užsakovo veikloje naudojamomis technologijomis, sistemomis, verslo valdymo sistemos veikimo principais, sistemos atliekamais vertinimo algoritmais, įsipareigojimų Užsakovui vykdymu, bet kokiais duomenimis apie Užsakovo klientus, kuriuos Užsakovas perdavė ar kitu būdu jie tapo žinomi Vežėjui, šalių viena kitai siūlomomis ir taikomomis kainomis, bet kokia kita su Užsakovu ir Užsakovo dukterinėmis bendrovėmis susijusi informacija;

1.1.2. visos duomenų bazės, analizės, pastabos, paaiškinimai, kiti dokumentai, parengti Užsakovo ar jo pasitelktų trečiųjų asmenų, kuriuose yra Sutarties 1.1.1 punkte paminėtos informacijos ar kurie yra parengti remiantis šia informacija;

1.1.3. bet kokie Užsakovo sukurti ir bet kokia forma (rašytine, elektronine ir (ar) kt.) Vežėjui perduoti dokumentai (tiek popieriniame pavidale, tiek ir elektroniniame), kurių neapima Sutarties 1.1.1 ir (ar) 1.1.2 punktai;

1.1.4. informacija apie šalių bendradarbiavimo ypatumus, taip pat bet koks susirašinėjimas tarp šalių, susijęs su bendradarbiavimu pagal Paslaugų sutartį, šią Sutartį, Paslaugų sutartis, ši Sutartis, jų sąlygos, priedai ir (ar) jų kopijos ir bet kokia kita informacija, perduodama vykdant šias sutartis.

1.2. Jeigu Vežėjui kyla abejonių, ar tam tikra Užsakovo pateikta ar kitaip sužinota su Užsakovu susijusi informacija yra konfidenciali, Vežėjas privalo elgtis su tokia informacija kaip su konfidencialia informacija šios Sutarties nustatyta tvarka, kol Užsakovas raštu nepatvirtina kitaip. Konfidencialia informacija nelaikoma viešai prieinama informacija.

1. **SUTARTIES OBJEKTAS**
   1. Vežėjas įsipareigoja naudoti iš Užsakovo gautą informaciją tik tokiu tikslu: dėl tarp šalių sudarytos Paslaugų sutarties vykdymo. Vežėjas taip pat įsipareigoja saugoti konfidencialią informaciją, neatskleisti konfidencialios informacijos jokiems tretiesiems asmenims, užtikrinti, kad konfidenciali informacija bet kokia forma nepatektų asmenims, neturintiems teisės jos gauti.
2. **VEŽĖJO TEISĖS IR PAREIGOS**
   1. Vežėjas įsipareigoja iš Užsakovo gautą ar sužinotą konfidencialią informaciją naudoti tik Sutarties 2.1 punkte nurodytam tikslui.
   2. Vežėjas turi teisę atskleisti konfidencialią informaciją ar jos dalis tik:

3.2.1. tiems Vežėjo darbuotojams, kurie turi būti susipažinę su konfidencialia informacija Sutarties vykdymo tikslais;

3.2.2. gavus išankstinį rašytinį Užsakovo sutikimą, Vežėjo pasitelktiems tretiesiems asmenims, jeigu jiems yra būtina susipažinti su konfidencialia informacija Sutarties vykdymo tikslais;

3.2.3. atitinkamoms valstybės valdžios institucijoms, pareigūnams ir kitiems asmenims, kuriems tokią informaciją privaloma atskleisti pagal Lietuvos Respublikos įstatymų imperatyvias nuostatas (tik tą dalį, kuri minėtų asmenų teisėtu reikalavimu privalo būti atskleista). Tokiu atveju Vežėjas, gavęs reikalavimą atskleisti Užsakovo jam patikėtą konfidencialią informaciją, privalo nedelsiant apie tai raštu informuoti Užsakovą.

* 1. Vežėjas privalo informuoti asmenis, kuriems konfidenciali informacija yra teisėtai atskleidžiama, kad informacija yra konfidenciali, bei užtikrinti, kad kiekvienas asmuo, kuris tiesiogiai ar netiesiogiai dirbs su konfidencialia informacija, su ja susipažins ir (ar) turės galimybę ją gauti ar susipažinti su ja, vykdytų šios Sutarties sąlygas, saugotų konfidencialią informaciją, neatskleistų konfidencialios informacijos tretiesiems asmenims, neturintiems teisės jos gauti, ir ja nesinaudotų asmeniniais tikslais bei raštu įsipareigotų su konfidencialia informacija elgtis taip, kaip numatyta Sutartyje, ir solidariai su Vežėju atsakytų už savo įsipareigojimų pažeidimus.
  2. Vežėjas įsipareigoja įgyvendinti technines ir organizacines gautos ar sužinotos konfidencialios informacijos apsaugos priemones tokios informacijos saugumui užtikrinti, kad asmenys, neturintys teisės tokios informacijos gauti ar jos žinoti, neturėtų galimybės ir sąlygų šią informaciją gauti ar ją sužinoti.
  3. Vežėjas privalo nedelsiant pranešti Užsakovui, jei jam tapo žinoma ar jis pagrįstai įtarė, kad konfidenciali informacija gali būti ar buvo atskleista asmenims, neturintiems teisės jos gauti ar žinoti, ir dėti visas pastangas, kad būtų užkirstas kelias tokiems pažeidimams, pašalintos pažeidimų pasekmės, o pažeidėjams pritaikyta teisinė atsakomybė ar bet kokios kitos teisėtos poveikio priemonės.
  4. Vežėjas privalo laikyti konfidencialią informaciją visiškoje paslaptyje, jos neaptarinėti, neperduoti ar kitaip neatskleisti tretiesiems asmenims, išskyrus šioje Sutartyje numatytas išimtis, nedaryti jokių konfidencialios informacijos kopijų, nuorašų, išrašų ir (ar) kitokių įrašų apie konfidencialią informaciją, išskyrus, jei tai yra būtina Paslaugų sutarties vykdymui, laikyti konfidencialią informaciją rūpestingai, patikimoje ir gerai saugomoje vietoje, jos nesinešioti ir nesielgti taip, kad ji galėtų dingti, pasimesti ar tapti kitaip Vežėjo nekontroliuojama, imtis kitų priemonių, reikalingų tam, kad būtų išvengta neteisėto konfidencialios informacijos atgaminimo, panaudojimo ir (ar) atskleidimo.
  5. Vežėjas įsipareigoja užtikrinti, kad nei Paslaugų sutarties galiojimo metu, nei jai pasibaigus konfidenciali informacija bet kuria forma ir bet kokie jos nuorašai nepatektų asmenims, neturintiems teisės jos gauti.
  6. Vežėjas per 20 (dvidešimt) darbo dienų, kai iš Užsakovo gauta informacija nebenaudojama Sutartyje nustatytais tikslais, privalo sunaikinti ir (ar) pilnai ištrinti arba įpareigoti asmenį, kuriam konfidenciali informacija buvo atskleista, sunaikinti ar pilnai ištrinti visus dokumentus, kuriuose yra užfiksuota konfidenciali informacija, nepasiliekant jokių informacijos kopijų bet kokiose laikmenose. Vežėjas privalo nedelsiant pateikti Užsakovui šiame Sutarties punkte nustatytų reikalavimų įvykdymo rašytinį patvirtinimą. Esant Užsakovo reikalavimui, Vežėjas per 5 (penkias) darbo dienas privalo grąžinti visas jo turimas materialias konfidencialios informacijos laikmenas Užsakovui ir užtikrinti, kad turimas materialias konfidencialios informacijos laikmenas grąžintų visi kiti asmenys, kuriems tokia informacija buvo perduota.

1. **ATSAKOMYBĖ**
   1. Vežėjas, be rašytinio Užsakovo sutikimo tretiesiems asmenims bet kokiu būdu atskleidęs Užsakovo jai pateiktą ar kitaip sužinotą konfidencialią informaciją ar kitaip pažeidęs Sutartį, už kiekvieną Sutarties pažeidimo atvejį Užsakovui sumoka 3 000 Eur (trijų tūkstančių eurų) dydžio baudą. Tačiau, jeigu Užsakovo patirti nuostoliai viršija aukščiau šiame Sutarties punkte nurodytą sumą, Vežėjas privalo atlyginti ir nurodytą sumą viršijančius nuostolius, taip pat Užsakovo negautas pajamas, kitų asmenų gautas pajamas neteisėtai naudojant Užsakovo konfidencialią informaciją, atskleistą Vežėjo.
   2. Šios Sutarties 4.1 punkte nurodyta suma laikoma iš anksto nustatytais būsimais minimaliais Užsakovo nuostoliais ir Užsakovui tokiu atveju nereikia įrodinėti savo patirtų nuostolių dydžio. Šalys susitaria, kad šalių sutarta nuostolių suma nėra per didelė ir yra protingo dydžio, atsižvelgiant į šalių įsipareigojimų apimtį bei Vežėjo tinkamo įsipareigojimų nevykdymo pasekmes Užsakovui, nepažeidžia šalių interesų pusiausvyros.
   3. Sutarties pažeidimo atveju šios Sutarties 4.1 punkte nurodytą sumą Vežėjas sumoka Užsakovui per 30 (trisdešimt) dienų nuo kiekvieno tokio pažeidimo dienos.
2. **BAIGIAMOSIOS NUOSTATOS**
   1. Ši Sutartis įsigalioja nuo Paslaugų sutarties įsigaliojimo dienos ir galioja 5 (penkis) metus po Paslaugų sutarties galiojimo pabaigos. Sutartis galioja ir taikoma tiek konfidencialiai informacijai, kurią Užsakovas perdavė ir (ar) kitaip atskleidė Vežėjui iki šios Sutarties įsigaliojimo, tiek konfidencialiai informacijai, kurią Užsakovas atskleidė ir (ar) kitaip perdavė Vežėjui po šios Sutarties įsigaliojimo.
   2. Šalims po šios Sutarties įsigaliojimo sudarius kitas sutartis, ši Sutartis taikoma ir šalių santykiams, atsiradusiems iki tos sutarties sudarymo, Sutarties galiojimo metu ir jai pasibaigus, jei toje sutartyje nenumatyta kitaip (Sutarties tekste vartojama sąvoka „Paslaugų sutartis“ apima ir šiame Sutarties preambulės punkte paminėtą kitą, kitas šalių sutartis).
   3. Sutarties nuostatos netaikomos informacijai, kuri nelaikoma konfidencialia.
   4. Sutartis gali būti pakeista ar papildyta rašytiniu šalių susitarimu.
   5. Sutarčiai taikoma Lietuvos Respublikos teisė.
   6. Nė viena iš šalių neturi teisės savo teisių ir pareigų pagal Sutartį arba jų dalies perduoti bet kuriam trečiajam asmeniui be raštiško kitos šalies sutikimo.
   7. Sutartis sudaryta lietuvių kalba paprasta rašytine forma dviem vienodą juridinę galią turinčiais egzemplioriais. Kiekviena šalis pasilieka saugoti po vieną Sutarties egzempliorių.
   8. Šalių tarpusavio ginčai sprendžiami derybomis. Nepavykus susitarti taikiai, šalių ginčas sprendžiamas pagal Lietuvos Respublikos įstatymus teisme, esančiame Vilniaus mieste.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vežėjas**   |  | | --- | | UAB DOLTEKA | | Šaltinių g.16-2, Šaltinėnų k., 59222 Birštono sav. | | Adresas korespondencijai: | | Zietelos g. 3, 03160 Vilnius | | Juridinio asmens kodas 300776430 | | PVM mokėtojo kodas LT100003162117 | | AB Swedbank | | A.S. LT61 7300 0101 0474 7512 |   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Užsakovas**  AB Lietuvos paštas  J. Jasinskio g. 16, 03500 Vilnius  Juridinio asmens kodas 121215587  PVM mokėtojo kodas LT212155811  A. s. LT71 7044 0600 0018 7388  AB SEB bankas  Tel. 8 700 55 400  Faks. (8 5) 216 3204  El. paštas [info@post.lt](mailto:info@post.lt)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Pirkimo sutarties priedas Nr. 4

**SUSITARIMAS DĖL ASMENS DUOMENŲ TVARKYMO**

Akcinė bendrovė Lietuvos paštas, juridinio asmens kodas 121215587, įsikūrusi adresu J. Jasinskio g. 16, 03500 Vilnius, Lietuva, atstovaujama ,veikiančios pagal (**toliau – Valdytojas**) ir UAB DOLTEKA, juridinio asmens kodas 30776430, įsikūrusi Šaltinių g. 16-2, Šaltinėnų k., 59222 Birštono sav., atstovaujama , veikiančio pagal , (**toliau – Tvarkytojas**) sudarė šį susitarimą dėl asmens duomenų tvarkymo (toliau – **Susitarimas**). Valdytojas ir Tvarkytojas Susitarime abu kartu vadinami Šalimis, o kiekvienas atskirai gali būti vadinama Šalimi.

Susitarimas reguliuoja asmens duomenų tvarkymo santykius, kylančius iš sutarties, kuria teikiamos siuntų surinkimo ir pristatymo paslaugos (**toliau – Pagrindinė sutartis**).

Šalys, vykdydamos Susitarimą, vadovaujasi Bendruoju duomenų apsaugos reglamentu (ES) 2016/679 (toliau – **BDAR**), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą (toliau kartu – **Asmens duomenų apsaugos teisės aktai**).

Susitarime pateikiamos sąvokos, prasidedančios didžiąja raide, suprantamos taip, kaip jos apibrėžtos šiame Susitarime ir/ar Pagrindinėje sutartyje. Kitos Susitarime vartojamos sąvokos suprantamos taip, kaip jos apibrėžtos Asmens duomenų apsaugos teisės aktuose.

**I. Asmens duomenų tvarkymo pagrindas, tikslas ir apimtis**

1. Tvarkytojo atliekamų asmens duomenų tvarkymo pagrindas, tikslas ir apimtis numatyta šiame Susitarime.
2. Asmens duomenys tvarkomi Pagrindinės sutarties vykdymo pagrindu siekiant užtikrinti tinkamą Tvarkytojo įsipareigojimų pagal Pagrindinę sutartį vykdymą ir atitiktį Asmens duomenų apsaugos teisės aktų reikalavimams.
3. Šalys susitaria, kad šis Susitarimas yra Valdytojo dokumentais įformintas duomenų tvarkymo nurodymas. Šalys susitaria, kad Susitarimo galiojimo laikotarpiu ir, jei asmens duomenys tvarkomi po jo pabaigos, Valdytojas gali pateikti papildomus nurodymus. Jei Tvarkytojas neturi nurodymų, kaip tvarkyti asmens duomenis konkrečioje situacijoje, arba jei, Tvarkytojo nuomone, Valdytojo pateikti nurodymai pažeidžia Asmens duomenų apsaugos teisės aktus, arba yra neaiškūs – Tvarkytojas nedelsdamas apie tai informuoja Valdytoją raštu.

**II. Valdytojo nurodymai dėl asmens duomenų tvarkymo ir Tvarkytojo įsipareigojimai**

**Bendrieji Tvarkytojo įsipareigojimai dėl asmens duomenų tvarkymo**

1. Tvarkytojas įsipareigoja tvarkyti asmens duomenis vadovaudamasis Asmens duomenų apsaugos teisės aktais, Susitarimu bei Valdytojo dokumentais įformintais nurodymais, įskaitant susijusius su asmens duomenų perdavimu į trečiąją valstybę ar tarptautinei organizacijai, išskyrus atvejus, kai tai daryti reikalaujama pagal Europos Sąjungos arba valstybės narės teisę, kuri yra jam taikoma. Tokiu atveju Tvarkytojas prieš pradėdamas tvarkyti asmens duomenis informuoja Valdytoją raštu apie tokį teisinį reikalavimą, išskyrus atvejus, kai pagal tą teisę toks pranešimas yra draudžiamas dėl svarbių viešojo intereso priežasčių.
2. Tvarkytojas užtikrina, kad asmens duomenis tvarkyti įgalioti jo darbuotojai ar kiti teisėtai įgalioti asmenys:
3. yra tinkamai informuoti apie asmens duomenų konfidencialumą;
4. yra tinkamai apmokyti, kaip tvarkyti asmens duomenis;
5. yra įsipareigoję tvarkymo laikotarpį ir neribotą laiką po jo pabaigos užtikrinti tvarkomų asmens duomenų konfidencialumą;
6. tvarkys asmens duomenims tik tais atvejais, kai to reikia jų tiesioginėms funkcijoms vykdyti.
7. Tvarkytojas įsipareigoja savo lėšomis užtikrinti tvarkomų asmens duomenų saugumą, įgyvendinant tinkamas technines ir organizacines priemones, kurias parenkant, be kita ko, vadovaujamasi ir BDAR 32 str. įtvirtintais reikalavimais. Tvarkytojas taip pat įsipareigoja įgyvendinti Priede Nr. 1 pateiktus Saugumo reikalavimus. Tvarkytojas įsipareigoja šiame punkte minimas technines ir organizacines priemones ir Saugumo reikalavimus įgyvendinti prieš pradėdamas tvarkyti asmens duomenis ir taikyti visą asmens duomenų tvarkymo laikotarpį, vykdyti jų stebėseną, kontrolę ir, jei reikalinga, juos atnaujinti.
8. Tvarkytojas laiku padeda Valdytojui užtikrinti BDAR 32–36 str. nustatytų prievolių laikymąsi, atsižvelgdamas į asmens duomenų tvarkymo pobūdį ir Tvarkytojo turimą informaciją.
9. Gavęs Valdytojo prašymą, Tvarkytojas įsipareigoja pateikti Valdytojui informaciją per Valdytojo nurodytą terminą apie tai, kaip jis laikosi Susitarime, kituose Valdytojo dokumentais įformintuose nurodymuose, Asmens duomenų apsaugos teisės aktuose numatytų reikalavimų.
10. Tvarkytojas šio Susitarimo skyriuje „Asmens duomenų tvarkymo sąlygos“ nurodo, ar jis bei jo pasitelktas subtvarkytojas, jei toks pasitelktas, asmens duomenis tvarko Europos ekonominės erdvės teritorijoje, ar už jos ribų. Jei asmens duomenų tvarkymo laikotarpiu Tvarkytojas ar jo pasitelktas subtvarkytojas, jei toks pasitelktas, planuoja tvarkyti asmens duomenis už Europos ekonominės erdvės ribų, Tvarkytojas privalo informuoti Valdytoją prieš 30 (trisdešimt) kalendorinių dienų, pateikti visą Valdytojo prašomą informaciją, gauti išankstinį Valdytojo sutikimą tokiam asmens duomenų tvarkymui ir, jei reikalinga, pasirašyti papildomus susitarimus dėl tokio asmens duomenų tvarkymo (pvz., Europos Komisijos sprendimu nustatytas standartines sutarčių sąlygas).
11. Tvarkytojas įsipareigoja tvarkyti su visų kategorijų su asmens duomenų tvarkymo veikla, vykdoma Valdytojo vardu, susijusius įrašus pagal BDAR 30 str. 2 d. reikalavimus.
12. Be šiame Susitarime įvardintų pareigų, Tvarkytojas privalo laikytis ir kitų pareigų, įtvirtintų Asmens duomenų apsaugos teisės aktuose.

**Duomenų saugumo pažeidimas**

1. Įvykus duomenų saugumo pažeidimui arba kai Tvarkytojas turi pagrindo manyti, kad įvyko duomenų saugumo pažeidimas, arba Tvarkytojo atžvilgiu vykdomi bet kokie Valstybinės duomenų apsaugos inspekcijos veiksmai, susiję asu asmens duomenimis, tvarkomais pagal šį Susitarimą, Tvarkytojas nedelsdamas ne vėliau kaip per 24 (dvidešimt keturias) valandas nuo aukščiau minėtų veiksmų neatlygintinai raštu Pagrindinėje sutartyje numatytais kontaktais ir el. paštu [duomenusauga@post.lt](mailto:duomenusauga@post.lt) informuoja apie tai Valdytoją. Tvarkytojas privalo skubiai ir neatlygintinai imtis priemonių užkirsti kelią tolesnei žalai kilti, neatlygintinai sumažinti duomenų saugumo pažeidimo padarinius, informuoti Valdytoją apie duomenų saugumo pažeidimo tyrimą ir susijusius veiksmus.
2. Kartu su 12 p. numatytu informavimu Tvarkytojas pateikia Valdytojui pranešimą su visa informacija, kuri pagal Asmens duomenų apsaugos teisės aktus yra reikalinga Valdytojui, kad jis galėtų tinkamai ir laiku įvykdyti pareigą pranešti Valstybinei duomenų apsaugos inspekcijai ir/ar duomenų subjektams apie duomenų saugumo pažeidimą bei pašalinti ir/ar sumažinti duomenų saugumo pažeidimo padarinius. Esant Valdytojo prašymui pateikti papildomą informaciją, Tvarkytojas nedelsdamas per Valdytojo nurodytą terminą tokią informaciją pateikia neatlygintinai.
3. Tvarkytojas po duomenų saugumo pažeidimo privalo imtis visų reikalingų priemonių ir veiksmų tam, kad užkirstų kelią tokio ar panašaus duomenų saugumo pažeidimo atsiradimui ateityje.
4. Tvarkytojas privalo dokumentuoti visus Susitarimo ir Pagrindinės sutarties pagrindu tvarkomų asmens duomenų saugumo pažeidimus, įskaitant su pažeidimu susijusius faktus, jų padarinius ir atliktus taisomuosius veiksmus.

**Duomenų subjektų teisių įgyvendinimas ir susiję veiksmai**

1. Duomenų subjektui, priežiūros institucijai ar trečiajai šaliai, vadovaujantis Asmens duomenų apsaugos teisės aktais ir/ ar kitais teisės aktais, paprašius Tvarkytojo suteikti bet kokią informaciją apie pagal šį Susitarimą tvarkomus asmens duomenis, įskaitant ir duomenų subjektų teisių įgyvendinimą, Tvarkytojas nedelsdamas, bet ne vėliau kaip per 3 (tris) dienas persiunčia tokį prašymą Valdytojui.
2. Tvarkytojas įsipareigoja neteikti atsakymo 16 p. numatytą prašymą pateikusiam duomenų subjektui, priežiūros institucijai ar trečiajai šaliai be išankstinio raštiško Valdytojo leidimo tą daryti, išskyrus atvejus, kai teisės aktai įpareigoja Tvarkytoją tokią informaciją pateikti. Tokiu atveju Tvarkytojas iš anksto, ne vėliau nei prieš 3 (tris) darbo dienas, apie tai informuoja Valdytoją pateikdamas teisės aktuose numatytą informacijos teikimo pagrindą, informacijos gavėją, informacijos turinį, planuojamą jos pateikimo datą bei kitą Valdytojo prašomą informaciją.
3. Nepaisant to, ar 16 p. numatytą prašymą pateikti informaciją, įskaitant ir duomenų subjektų teisių įgyvendinimą, gavo Tvarkytojas ar Valdytojas, Tvarkytojas įsipareigoja neatlygintinai, laiku ir tiek, kiek yra reikalinga, padėti Valdytojui parengti atsakymą ir, jei reikalinga, įvykdyti susijusius reikalavimus.

**Teisė atlikti auditą, įskaitant patikrinimus**

1. Tvarkytojas įsipareigoja neatlygintinai sudaryti sąlygas ir padėti užtikrinti Valdytojo teisę atlikti Tvarkytojo auditą, patikrinimus tiek, kiek tai yra susiję su pagal Susitarimą tvarkomais asmens duomenimis.
2. Valdytojas turi teisę, pateikęs išankstinį pranešimą, nepertraukiant Tvarkytojo veiklos, neatlygintinai Tvarkytojo buveinės patalpose ar kitose patalpose, kuriose atliekami asmens duomenų tvarkymo veiksmai, atlikti Tvarkytojo auditą, patikrinimus įprastomis darbo valandomis. Tokį auditą, patikrinimus gali atlikti Valdytojo darbuotojai arba kiti Valdytojo įgalioti tinkamais konfidencialumo įsipareigojimais saistomi asmenys.
3. Valdytojas įsipareigoja laikyti audito, patikrinimų rezultatus konfidencialiais ir naudoti juos tik tiek, kiek tai yra reikalinga asmens duomenų, tvarkomų pagal šį Susitarimą, tinkamam tvarkymui ir saugumui užtikrinti.
4. Valdytojas turi teisę atlikti Tvarkytojų pasitelkto subtvarkytojo auditą, patikrinimą šiame Susitarime numatyta tvarka ir terminais.
5. Audito, patikrinimų išlaidas apmoka jį inicijavusi Šalis. Jeigu audito, patikrinimų metu nustatomas Tvarkytojo, jo darbuotojo, jo įgaliotų ar kitaip susijusių asmenų, subtvarkytojo šio Susitarimo ar Asmens duomenų apsaugos teisės aktų nevykdymas ar netinkamas vykdymas, Tvarkytojas privalo padengti Valdytojo atlikto audito, patikrinimų išlaidas bei nedelsiant savo lėšomis ištaisyti nustatytus pažeidimus.

**Asmens duomenų subtvarkymas**

1. Valdytojas nesuteikia bendro rašytinio išankstinio pritarimo pasitelkti subtvarkytoją (-us), t.y. Tvarkytojas gali pasitelkti subtvarkytoją tik iš anksto (prieš objektyviai protingą terminą) raštu apie tai informavęs Valdytoją ir gavęs jo išankstinį pritarimą raštu.
2. Jei prieš sudarant šį Susitarimą Tvarkytojas jau yra pasitelkęs subtvarkytoją (-us), Tvarkytojas apie tai informuoja Valdytoją prieš sudarant šį Susitarimą ir pateikia informaciją apie subtvarkytoją (-us) šio Susitarimo skyriuje „Asmens duomenų tvarkymo sąlygos“.
3. Prieš perduodamas tvarkyti asmens duomenis subtvarkytojui, Tvarkytojas privalo patikrinti ir įsitikinti, ar subtvarkytojas yra tinkamai pasirengęs užtikrinti šiame Susitarime, kituose Valdytojo nurodymuose ir Asmens duomenų apsaugos teisės aktuose numatytų reikalavimų laikimąsi. Tvarkytojas tokį patikrinimą turi dokumentuoti ir, esant Valdytojo prašymui, jį pateikti per Valdytojo nustatytą terminą. Šiame punkte numatyti reikalavimai taikomi ir tuo atveju, jei sutartis tarp Tvarkytojo ir subtvarkytojo buvo sudaryta anksčiau nei šis Susitarimas.
4. Tvarkytojas įsipareigoja savo pasitelktam subtvarkytojui (-ams) taikyti tokius pačius asmens duomenų apsaugos įpareigojimus, kokius jis yra prisiėmęs šiuo Susitarimu ir jam taikomais Asmens duomenų apsaugos teisės aktais. Šiame punkte numatyti reikalavimai taikomi ir tuo atveju, jei sutartis tarp Tvarkytojo ir subtvarkytojo buvo sudaryta anksčiau nei šis Susitarimas.
5. Gavęs Valdytojo prašymą, Tvarkytojas per Valdytojo nurodytą terminą įsipareigoja pateikti pagrindines su subtvarkytoju sudarytos sutarties sąlygas, įskaitant susijusias su asmens duomenų apsauga, ir atsakyti į Valdytojo klausimus, susijusius su asmens duomenų subtvarkymu.
6. Jei Valdytojas prieštarauja dėl naujo subtvarkytojo pasitelkimo arba esamo subtvarkytojo tolesnių subtvarkymo veiksmų, Tvarkytojas privalo toliau vykdyti savo įsipareigojimus pagal Pagrindinę sutartį, Susitarimą, kitus Valdytojo nurodymus ir Asmens duomenų apsaugos teisės aktus.
7. Tvarkytojas iš anksto, bet ne vėliau nei prieš 10 (dešimt) darbo dienų, informuoja Valdytoją prieš nutraukdamas sutartį su pasitelktu subtvarkytoju bei pateikia informaciją apie tai, kaip sutarties nutraukimas paveiks Tvarkytojo pareigų, numatytų Susitarime, kituose Valdytojo nurodymuose ir Asmens duomenų apsaugos teisės aktuose, vykdymą.

**Veiksmai po asmens duomenų tvarkymo**

1. Pasibaigus Susitarimui, Tvarkytojas per 10 (dešimt) kalendorinių dienų privalo neatkuriamai ir negrįžtamai ištrinti šiuos duomenis, jų kopijas (o tuo atveju, kai duomenys, jų kopijos yra tvarkomi popieriniu formatu – juos saugiai sunaikinti), išskyrus atvejus, kai pagal Europos Sąjungos ar valstybės nares teisės aktus reikalaujama asmens duomenis saugoti. Tokiu atveju Tvarkytojas prieš pasirašant šį Susitarimą informuoja Valdytoją apie tokius teisės aktų reikalavimus ir tampa visiškai ir išimtinai atsakingu už tokį teisės aktuose numatytą privalomą šių asmens duomenų tvarkymą. Tvarkytojas per šiame punkte numatytą terminą informuoja Valdytoją apie šiame punkte numatytą duomenų ištrynimą.
2. Tvarkytojas privalo užtikrinti, kad pasibaigus šiam Susitarimui jo pasitelktas subtvarkytojas (-ai) laikysis 31 p. numatytų reikalavimų.

**III. Atsakomybė**

1. Tvarkytojas atlygina visas sąnaudas, išlaidas, baudas, žalą ir nuostolius, kuriuos asmens duomenų subjektams, Valdytojui, jo darbuotojams, Valdytojo klientams, bendradarbiavimo partneriams ar trečiosioms šalims padaro Tvarkytojas, jo darbuotojai, įgalioti asmenys, subtvarkytojas (-ai) netinkamai vykdydami, pažeisdami Susitarimą, kitus Valdytojo nurodymus, Asmens duomenų apsaugos teisės aktus ir kitus teisės aktus. Šalys susitaria, kad jokie atsakomybės apribojimai, numatyti Pagrindinėje sutartyje ar kitose sutartyse tarp Šalių, nėra taikomi šiam Susitarimui.

**IV. Baigiamosios nuostatos**

1. Priedas Nr. 1 yra neatsiejama šio Susitarimo dalis ir turi būti aiškinamas vadovaujantis Susitarimo nuostatomis.
2. Bet koks Tvarkytojo, jo darbuotojų, įgaliotų asmenų, subtvarkytojo padarytas įsipareigojimų, numatytų Susitarime, kituose Valdytojo nurodymuose, Asmens duomenų apsaugos teisės aktuose, pažeidimas gali būti vertinamas kaip esminis Susitarimo ir/ ar Pagrindinės sutarties pažeidimas ir Valdytojas Pagrindinėje sutartyje numatyta tvarka ir terminais gali nutraukti Pagrindinę sutartį, įskaitant ir šį Susitarimą.
3. Tvarkytojas neturi teisės gauti jokių kompensacijų dėl išlaidų, atsiradusių vykdant Susitarime, kituose Valdytojo nurodymuose, Asmens duomenų apsaugos teisės aktuose numatytus įsipareigojimus.
4. Susitarimas įsigalioja nuo jo pasirašymo dienos ir galioja tol, kol ištrinami pagal jį tvarkomi asmens duomenys.
5. Šalių teisiniams santykiams pagal šį Susitarimą yra taikomi Asmens duomenų apsaugos teisės aktai, kurie apima Valdytojo buveinės šalies teisę – Lietuvos Respublikos įstatymus ir kitus teisės aktus, taip pat tiesiogiai taikomus Europos Sąjungos teisės aktus.
6. Susitarimas yra neatsiejama Pagrindinės sutarties dalis. Esant prieštaravimų tarp šio Susitarimo ir Pagrindinės sutarties asmens duomenų apsaugos srityje, taikomos šio Susitarimo nuostatos.
7. Šiam Susitarimui taikomos visos Pagrindinėje sutartyje numatytos bendrosios nuostatos, išskyrus tas, kurios yra specialiai aptartos šiame Susitarime.

**V. Asmens duomenų tvarkymo sąlygos**

**Pildo Valdytojas:**

|  |  |
| --- | --- |
| **Duomenų subjektų kategorijos** | Valdytojo klientai |
| **Tvarkomų duomenų rūšys** | Siuntos siuntėjo/ gavėjo vardas, pavardė, adresas, siuntos numeris, tam tikrais atvejais – telefono numeris |
| **Atliekami duomenų tvarkymo veiksmai** | Siuntų paėmimas ir pristatymas Valdytojo klientams  Darbas su Valdytojo klientų duomenimis Valdytojo informacinėje sistemoje (per prieigas) |
| **Duomenų teikimo būdai (kaip Valdytojas perduoda duomenis Tvarkytojui)** | El. paštu arba el.paštu, šifruotame faile, kai slaptažodis perduodamas kitu kanalu, pvz., telefonu |

**Pildo Tvarkytojas:**

|  |  |
| --- | --- |
| **Vietos, kur Tvarkytojas laiko asmens duomenis**  (konkreti šalis Europos ekonominėje erdvėje arba už jos ribų) | Lietuva |
| **Tvarkytojo duomenų apsaugos pareigūno kontaktai (el. pašto adresas ir telefono numeris)** |  |

**Informacija apie subtvarkytoją**

**(**jei Tvarkytojas pasitelkia daugiau nei vieną subtvarkytoją, lentelėje pateikiama informacija apie kiekvieną iš jų).

Kai informaciją apie subtvarkytoją pateikiama jau vykdant Sutartį, ji gali būti pateikiama Šalių sutartu būdu (pvz., kaip priedas prie Sutarties, kaip vienos Šalies raštas kitai Šaliai).

|  |  |
| --- | --- |
| **Pavadinimas, juridinio asmens kodas, buveinės adresas / vardas, pavardė, gimimo data arba individualios veiklos numeris, gyvenamosios vietos adresas** |  |
| **Subtvarkytojo atliekami asmens duomenų tvarkymo veiksmai** |  |
| **Subtvarkytojui perduodami tvarkyti asmens duomenys** |  |
| **Sutarties su subtvarkytoju sudarymo data, numeris, pavadinimas, galiojimo terminas** |  |
| **Vieta, kur subtvarkytojas laiko asmens duomenis** (konkreti šalis Europos ekonominėje erdvėje arba už jos ribų) |  |

**VI. Šalių rekvizitai ir parašai:**

|  |  |
| --- | --- |
| **VALDYTOJAS:**  Akcinė bendrovė Lietuvos paštas  Juridinio asmens kodas 121215587  J. Jasinskio g. 16, 03500 Vilnius | **TVARKYTOJAS:**  UAB DOLTEKA  Juridinio asmens kodas 300776430  Šaltinių g.16-2, Šaltinėnų k., 59222 Birštono s. |

**Priedas Nr.1 prie Susitarimo**

**Saugumo reikalavimai**

Tvarkytojas, jo darbuotojai, taip pat Tvarkytojo pasitelktas subtvarkytojas (-ai) privalo laikytis priežiūros institucijos priimtų rekomendacijų ar kitos teisinės galios dokumentų dėl techninių ir organizacinių duomenų saugumo reikalavimų taikymo, taip pat šiame priede nurodytų minimalių techninių ir organizacinių saugumo reikalavimų.

**I. Kompiuterinė, programinė įranga, debesijos paslaugos**

1. Kompiuterizuotose darbo vietose, kurios, be kita ko, apima ir darbuotojo asmeninius kompiuterius, mobiliuosius telefonus ir kitą panašią įrangą, naudojamą darbo tikslais tiek Tvarkytojo patalpose, tiek ir Tvarkytojo darbuotojams dirbant nuotoliniu būdu (toliau – **KDV**) ir serveriuose:
2. turi būti naudojama tik tokia kompiuterinė ir programinė įranga, kuri yra palaikoma gamintojų;
3. turi būti įdiegtos kritinius ir svarbius programinės įrangos (toliau – **PĮ**) saugumo pažeidžiamumus taisančios pataisos;
4. įprastiniam darbui ir KDV administravimui turi būti naudojamos atskirtos paskyros;
5. turi būti naudojamas automatinis naudotojo paskyros užrakinimas, įsijungiantis ne ilgiau kaip po 15 min. naudotojo neveiklumo;
6. prisijungimui prie KDV ir kitų kompiuterių tinklo objektų turi būti naudojamas slaptažodis, sudarytas iš ne mažiau nei 8 simbolių, naudojant 4 simbolių grupes (mažųjų, didžiųjų raidžių, skaičių ir specialiuosius simbolius); slaptažodis turi būti keičiamas ne rečiau kaip kas 90 d., pakartotinai gali būti keičiamas ne anksčiau nei po 24 val.; slaptažodis negali kartotis 6 mėn. laikotarpyje ir negali sutapti su 6 ankstesniais slaptažodžiais; mobiliojo įrenginio ekrano atrakinimui turi būti naudojamas ne trumpesnis kaip 4 simbolių slaptažodis, arba pirštų atspaudo skaitytuvas;
7. turi būti naudojama realiu laiku veikianti antivirusinė PĮ (privalo pasileisti ir būti aktyvi sistemos pasileidimo metu); virusų duomenų bazė turi būti atnaujinama prieš skenavimą ir privalo automatiškai skanuoti bylas prieš jas atidarant ar paleidžiant;
8. turi būti naudojama ugniasienė, praleidžianti tik grįžtančius įrenginių inicijuotų sesijų duomenų paketus ir tik išimtimis aprašytų sesijų duomenų paketus; taip pat ji turi nesiųsti atsakymo duomenų paketo siuntėjui, blokavus nesankcionuotą paketą;
9. turi būti pilnai šifruojami nešiojamų KDV vidiniai duomenų kaupikliai;
10. turi būti generuojami, apdorojami ir saugomi sistemos įvykių įrašai, kurių struktūra būtų sudaryta iš šių duomenų: įvykio tipas; naudotojo identifikatorius; data ir laikas; sėkmingos ir nesėkmingos prieigos įrašas; susiję sistemos komponentai ar resursai; tinklo IP adresas ir/arba naudotas protokolas;
11. turi būti įdiegta apsaugos nuo kenkėjiškų programų sistema tam, kad bet kokia PĮ, kuri naudojama teikiant paslaugas Valdytojui, būtų apsaugota nuo kenkėjiškų programų;
12. turi būti daromos asmens duomenų kopijos ir jos išbandomos, siekiant užtikrinti, kad asmens duomenys būtų atkurti;
13. turi būti aktyviai ir laiku valdomi visų atitinkamų technologijų, įskaitant, bet neapsiribojant operacinės sistemos, duomenų bazės, taikomosios programos, pažeidžiamumai.
14. Debesijos paslaugos:

2.1. duomenų centrai turi būti Europos ekonominės erdvės šalyje. Jei asmens duomenų tvarkymo laikotarpiu Tvarkytojas ar jo pasitelktas subtvarkytojas planuoja naudotis duomenų centrais už Europos ekonominės erdvės ribų – apie tai informuoja Valdytoją Susitarimo 9 p. numatyta tvarka ir terminas;

2.3. duomenų centrų paslaugos turi būti sertifikuotos pagal ISO 27001 arba analogišką standartą.

**II. Organizacinių ir techninių priemonių parinkimas ir taikymas, fizinės saugumo priemonės**

1. Atsižvelgdamas į techninių galimybių išsivystymo lygį, įgyvendinimo sąnaudas bei duomenų tvarkymo pobūdį, aprėptį, kontekstą ir tikslus, taip pat duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms, Tvarkytojas įgyvendina tinkamas technines ir organizacines priemones, kad būtų užtikrintas pavojų atitinkančio lygio saugumas, įskaitant, *inter alia*, jei reikia:
2. pseudonimų suteikimą asmens duomenims ir jų šifravimą;
3. gebėjimą užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą;
4. gebėjimą laiku atkurti sąlygas ir galimybes naudotis asmens duomenimis fizinio ar techninio incidento atveju;
5. reguliarų techninių ir organizacinių priemonių, kuriomis užtikrinamas duomenų tvarkymo saugumas, tikrinimo, vertinimo ir veiksmingumo vertinimo procesą.
6. Nustatant tinkamo lygio saugumą visų pirma atsižvelgiama į pavojus, kurie kyla dėl duomenų tvarkymo, visų pirma dėl netyčinio arba neteisėto persiųstų, saugomų ar kitaip tvarkomų duomenų sunaikinimo, praradimo, pakeitimo, atskleidimo be leidimo ar neteisėtos prieigos prie jų.
7. Tvarkytojas ir jo pasitelktas subtvarkytojas (-ai) privalo turėti tinkamas technines ir organizacines priemones, reikalingas grąžinti asmens duomenis Valdytojui ir/ ar juos ištrinti pasibaigus jų tvarkymo laikotarpiui, taip pat tinkamas technines ir organizacines priemones duomenų subjektų teisėms įgyvendinti.
8. Tvarkytojas užtikrina, kad asmens duomenys, tvarkomi pagal šį Susitarimą, yra tvarkomi atskirai nuo kitų Tvarkytojo asmens duomenų, įskaitant, bet neapsiribojant nuo paties Tvarkytojo valdomų asmens duomenų.
9. Atsižvelgdamas į 3 p. pateiktus kriterijus, Tvarkytojas parenka ir taiko skirtingas fizinio saugumo priemones skirtingoms duomenų tvarkymo vietoms (pvz., biuro patalpoms, duomenų centrams, serverių patalpoms).

**III. Prieigų suteikimo, operacijų saugumo ir susiję reikalavimai**

1. Tvarkytojas sudaro darbuotojų ar kitų teisėtai įgaliotų asmenų, kuriems suteikia prieigą prie Valdytojo asmens duomenų, sąrašą ir reguliariai, ne rečiau kaip kartą per 3 mėn., jį peržiūri ir, jei reikalinga, atnaujina. Tvarkytojas užtikrina tinkamą tokių asmenų prieigų valdymą ir savalaikį prieigų suteikimą ir/ ar panaikinimą.
2. Tvarkytojo prieigos prie Valdytojo asmens duomenų turi būti personalizuotos, t.y. susietos su konkrečiu Tvarkytojo darbuotoju. Tvarkytojas, jo darbuotojas neturi teisės suteikti prieigos (t.y. naujos prieigos, išplėsti esamos prieigos, atnaujinti, pratęsti prieigos ir pan. arba kokiu nors kitu būdu suteikti prieigos prie tinklo ir pan.) jokiam kitam asmeniui be išankstinio raštiško Valdytojo sutikimo.
3. Darbui su sistemomis, kuriose yra Valdytojo duomenų, Tvarkytojas naudoja saugų (2 faktorių) autentifikavimą, skirtą sistemos administratoriams ar kitiems aukštas privilegijas turintiems vartotojams, įskaitant nuotolinės prieigos vartotojus.
4. Tvarkytojas užtikrina, kad kiekvienas jo darbuotojas turi asmeninį ir unikalų identifikatorių (vartotojo ID) ir naudoja autentifikavimo būdą, kuris patvirtina ir užtikrina vartotojų tapatumą.
5. Tvarkytojas privalo turėti įdiegtą pakeitimų valdymo sistemą, skirtą verslo procesų, informacijos tvarkymo įrenginių ir sistemų pakeitimams. Pakeitimų valdymo sistema turi apimti bandymus ir peržiūras, atliekamas prieš įgyvendinant pakeitimus, pavyzdžiui, skubių pakeitimų tvarkymo procedūras, atstatymo po nepavykusių pakeitimų procedūras, įrašus, kurie rodo, kas buvo pakeista, kada ir kas tai atliko.
6. Tvarkytojas registruoja ir stebi vartotojų, įskaitant sistemų administratorius, veiklą, sėkmingus ir nesėkmingus prisijungimus, atliktus tvarkymo veiksmus su duomenimis, naudojamas išimtis, gedimus ir informacijos saugumo įvykius bei reguliariai juos peržiūri. Be to, Tvarkytojas saugo ir laiko ne mažiau kaip 6 mėn. arba teisės aktuose numatytą ilgesnį terminą įrašų informaciją ir, paprašius, pateikia Valdytojui.
7. Tvarkytojas privalo aktyviai ir laiku valdyti visų atitinkamų technologijų, įskaitant, bet neapsiribojant operacinės sistemos, duomenų bazės, taikomosios programos, pažeidžiamumus.
8. Tvarkytojas nustato saugumo reikalavimus visoms atitinkamoms technologijoms, tokioms kaip operacinės sistemos, duomenų bazės, taikomosios programos.
9. Tvarkytojas privalo užtikrinti, kad vystymas būtų atskirtas nuo testavimo ir gamybinės aplinkos.

**IV. Saugumo incidentų, įskaitant duomenų saugumo pažeidimus, valdymas ir veiklos tęstinumas**

1. Tvarkytojas turi turėti nustatytas saugumo incidentų, įskaitant duomenų saugumo pažeidimų, valdymo procedūras.
2. Tvarkytojas nedelsiant pateikia Valdytojui tinkamai parengtą tikslią su saugumu susijusių incidentų ataskaitą ir vykdo kitus įsipareigojimus, susijusius su duomenų saugumo pažeidimais, numatytus Susitarime.
3. Tvarkytojas nustato rizikas, kylančias veiklos tęstinumui, ir imasi būtinų veiksmų rizikoms kontroliuoti ir joms sumažinti.
4. Tvarkytojas dokumentais įtvirtina savo veiklos tęstinumo valdymo procesus ir procedūras.
5. Tvarkytojas periodiškai vertina savo veiklos tęstinumo valdymo efektyvumą ir atitiktį reikalavimams.
6. Tvarkytojas, esant Valdytojo prašymui, pateikia ataskaitas apie tinkamą veiklos tęstinumą užtikrinančių priemonių veikimą.

**V. Atitiktis Saugumo reikalavimams**

20. Valdytojo prašymu Tvarkytojas nedelsiant pateikia Valdytojui atitikties Saugumo reikalavimams ataskaitą, kuri apima ir subtvarkytojo (-ų) atitiktį šiems reikalavimams, jei jie pasitelkti.

**VII. Šalių rekvizitai ir parašai:**

|  |  |
| --- | --- |
| **VALDYTOJAS:**  Akcinė bendrovė Lietuvos paštas  Juridinio asmens kodas 121215587  J. Jasinskio g. 16, 03500 Vilnius | **TVARKYTOJAS:**  UAB DOLTEKA  Juridinio asmens kodas 300776430  Šaltinių g.16-2, Šaltinėnų k., 59222 Birštono s. |

Pirkimo sutarties priedas Nr. 5

Subteikėjų sąrašas bei perduodamų sutartinių įsipareigojimų dalis

|  |  |  |  |
| --- | --- | --- | --- |
| **Eil. Nr** | **Subtiekėjo pavadinimas** | **Numatomi atlikti darbai / Numatomos suteikti paslaugos** | **Sutarties objekto dalies, perduodamos vykdyti subtiekėjui, aprašymas** |
| 1. |  | Krovininis sėmingai aplankytas klientas su 33 palečių talpos automobiliu, miesto, rajono ribos | 33 palečių talpos automobilio naudojimas atliekant paslaugas kur tokios talpos automobilis bus reikalingas |

Pirkimo sutarties priedas Nr. 6

Tiekėjo turimų netaršių transporto priemonių sąrašas

|  |  |  |  |  |
| --- | --- | --- | --- | --- |
| Eil. Nr. | Automobilio kategorija | Išmetamo CO2 kiekis | Išmetamų teršalų kiekis, realiomis važiavimo sąlygomis | Teisinis transporto priemonės naudojimo pagrindas (nuosavybė; nuoma; panauda; kita) |
| *1* | *2* | *3* | *4* | *5* |
| 1 |  | 0 | 0 | Automobilio lizingas |

1. *Jeigu vidutinė buvusio (už kurį mokama) kalendorinio mėnesio kuro kaina PVM sąskaitos-faktūros išrašymo metu nėra paskelbta, tuomet skaičiavimams naudojama artimiausia praėjusiam mėnesiui paskelbta vidutinė kalendorinio mėnesio kuro kaina.* [↑](#footnote-ref-2)
2. *Jeigu sutarties pasirašymo mėnesį nėra paskelbta vidutinė to mėnesio kuro kaina, Sutarties pasirašymo metu užfiksuojama paskutinė paskelbta vidutinė kalendorinio mėnesio kuro kaina.* [↑](#footnote-ref-3)